open-index/open-wikipedia-markdown huggingface dataset:
ജുഗ്നു

കാൺപുർ ഐ.ഐ.ടി. യിൽ നിർമിച്ച കുഞ്ഞൻ ഉപഗ്രഹമാണ് **ജുഗ്നു** (Hindi: जुगनू). പ്രളയം, വരൾച്ച തുടങ്ങിയവ മുൻകൂട്ടി അറിയാനും ദുരിതാശ്വാസപ്രവർത്തനത്തിനും ലക്ഷ്യമിട്ടാണ് ഈ ഉപഗ്രഹം വിക്ഷേപിച്ചിട്ടുള്ളത്.

2011 ഒക്ടോബർ 12ന് ഇന്ത്യ-ഫ്രാൻസ് സംയുക്ത സംരംഭമായ ‘മേഘാ-ട്രോപിക്സ്’ ഉപഗ്രഹത്തോടൊപ്പം ഐ.എസ്.ആർ.ഒയുടെ പി.എസ്.എൽ.വി സി-18 റോക്കറ്റ് ഈ ഉപഗ്രഹം ഭ്രമണപഥത്തിലെത്തിച്ചു. മൂന്ന് കിലോഗ്രാം ഭാരമുള്ള ഈ ഉപഗ്രഹത്തിന്റെ ആയുസ്സ് ഒരു വർഷമാണ്. താഴ്ന ഭൂസ്ഥിര ഭ്രമണപഥത്തിൽ ഇത് ഭൂമിയെ വലംവെച്ചുകൊണ്ടിരിക്കുന്നു. 2008ലാണ് ഈ ചെറു ഉപഗ്രഹനിർമ്മാണത്തിന് ഐഎസ്ആർഒയും കാൺപുർ ഐഐടിയും ധാരണാപത്രം ഒപ്പിട്ടത്. 
## അവലംബം

വർഗ്ഗം:ഇന്ത്യയുടെ കൃത്രിമോപഗ്രഹങ്ങൾ
കള

കൃഷിഭൂമികളിൽ വിളയ്ക്കൊപ്പം വളരുന്ന അനാവശ്യമായ ചെടികളെയാണ് **കളകൾ** എന്ന് വിളിയ്ക്കുന്നത്. ഈ ഗണത്തിൽ പെടുന്ന മിക്കവയും അധികമായാൽ വിളയ്ക്ക് വലിയ നാശം ചെയ്യുന്നവയാണ്. ഇവ മണ്ണിൽനിന്നും പോഷകവസ്തുക്കൾ അപഹരിച്ച് എടുക്കുന്നു. കളകൾ വളരെ വേഗം വളരുകയും വർദ്ധിക്കുകയും ചെയ്യുന്നതിനാൽ അവയെ നിയന്ത്രിക്കുക വിഷമമാണ്.  നെല്പാടങ്ങളിൽ നിറഞ്ഞിരിക്കുന്ന ആഫ്രിക്കൻ പായൽ ഇതുപോലെ ഉപദ്രവകാരിയായ കളയ്ക്ക് ഉദാഹരണമാണ്.

മറ്റു സസ്യങ്ങളെ ഒതുക്കിക്കൊണ്ട് പെട്ടെന്നു വളരുന്ന സസ്യങ്ങളെ കളയെന്ന് പൊതുവെ വിളിക്കുന്നു. പ്രത്യേകിച്ചു മറ്റു ദേശങ്ങളിൽ നിന്നും കുടിയേറ്റക്കാരായെത്തി ആധിപത്യം സ്ഥാപിച്ച കുളവാഴ, ആഫ്രിക്കൻ പായൽ, കമ്യൂണിസ്റ്റ് പച്ച, കോൺഗ്രസ്സ് പച്ച, ആനത്തൊട്ടാവാടി തുടങ്ങിയ ചെടികളെ പൊതുവായി കളയെന്നാണ് പറയാറുള്ളത്.

## നെൽപ്പാടങ്ങളിലെ കളകൾ


വർഗ്ഗം:അധിനിവേശസസ്യങ്ങൾ
ഇന്റലിജൻസ് ബ്യൂറോ

**രഹസ്യാന്വേഷണ വിഭാഗം**(ഇന്റലിജൻസ് ബ്യൂറോ)(ഹിന്ദി: खुफिया ब्यूरो, *ഖൂഫിയാ ബ്യൂറോ*) കേന്ദ്ര ആഭ്യന്തര മന്ത്രാലയത്തിനു കീഴിൽ പ്രവർത്തിക്കുന്ന ആഭ്യന്തര രഹസ്യാന്വേഷണ സ്ഥാപനം ആണ്. ലോകത്തിലെ തന്നെ ഏറ്റവും ആദ്യത്തെ രഹസ്യാന്വേഷണ സ്ഥാപനമാണ് ഇന്ത്യുയുടെ ഐ.ബി.  ഇന്ത്യക്കുള്ളിൽ നടക്കുന്ന വിധ്വംസക പ്രവർത്തനങ്ങളെക്കുറിച്ചും സർക്കാറിനറിയേണ്ടുന്ന മറ്റ് കാര്യങ്ങളെക്കുറിച്ചും രഹസ്യമായി വിവരങ്ങൾ ശേഖരിച്ച് സർക്കാരിന് എത്തിക്കുകയാണ് ഐ.ബി.യുടെ ചുമതല. ഏതാണ്ട് 25,000 നടുത്ത് ഉദ്യോഗസ്തർ ഐ.ബി.യിൽ സേവനമനുഷ്ടിക്കുന്നതായി കണക്കാക്കുന്നു.ഇതിൽ ജൂനിയർ ഇന്റലിജൻസ് ഒഫീസർ തസ്തികക്ക് മുകളിലുള്ള തസ്തികകളിൽ കൂടുതലും മറ്റ് പോലീസ് വിഭാഗങ്ങളിൽ നിന്നും നിശ്ചിത കാലത്തേക്ക് നിയമിക്കപ്പെടുന്ന ഉദ്യോഗസ്ഥരാണ്.

1947ലാണ് കേന്ദ്ര ആഭ്യന്തര മന്ത്രാലയത്തിനു കീഴിൽ കേന്ദ്ര രഹസ്യാന്വേഷണ വിഭാഗം പ്രവർത്തനമാരംഭിച്ചത് എങ്കിലും 1885ൽ തന്നെ ബ്രിട്ടീഷ് ഇന്ത്യയിൽ രഹസ്യാന്വേഷണ വിഭാഗത്തിന്റെ ആദ്യരൂപം പ്രവർത്തനമാരംഭിച്ചിരുന്നു. മേജർ ജനറൽ സർ ചാൾസ് മക്ഗ്രിഗർ ആയിരുന്നു സിംലയിൽ സ്ഥാപിക്കപ്പെട്ട ബ്രിട്ടീഷ് ഇന്ത്യൻ സൈന്യത്തിന്റെ ഈ രഹസ്യാന്വേഷണ വിഭാഗത്തിന്റെ തലവൻ. 19ആം നൂറ്റാണ്ടിൽ റഷ്യ ബ്രിട്ടീഷ് ഇന്ത്യയിൽ അധിനിവേശം നടത്തുമോ എന്ന ആശങ്ക നിലനിന്നിരുന്നതു മൂലം, അഫ്ഗാനിസ്താനിലെ റഷ്യൻ സൈന്യവിന്യാസങ്ങൾ നിരീക്ഷിക്കാനായിരുന്നു ഇത് സ്ഥാപിച്ചത്.
 
1909ൽ ഇന്ത്യൻ സ്വാതന്ത്ര്യസമരം ശക്തിയാർജ്ജിക്കുന്നത് മനസ്സിലാക്കിയ ബ്രിട്ടീഷ് അധികാരികൾ ഇതു നിരീക്ഷിക്കാൻ ഇംഗ്ലണ്ടിൽ *ഇന്ത്യൻ രാഷ്ട്രീയ രഹസ്യാന്വേഷണ കാര്യാലയം* സ്ഥാപിച്ചു. 1921 മുതൽ *ഇന്ത്യൻ രാഷ്ടീയ രഹസ്യാന്വേഷണ വിഭാഗം*(ഇന്ത്യൻ പൊളിറ്റിക്കൽ ഇന്റലിജൻസ്)(ഐ.പി.ഐ) എന്ന് ഈ സ്ഥാപനം അറിയപ്പെട്ടു തുടങ്ങി. ഇന്ത്യൻ രാഷ്ടീയ രഹസ്യാന്വേഷണ വിഭാഗം പ്രവർത്തിപ്പിച്ചിരുന്നത് ബ്രിട്ടന്റെ ഇന്ത്യൻ കാര്യാലയവും അന്നത്തെ ഇന്ത്യൻ ഗവണ്മെന്റും ചേർന്നാണ്. ബ്രിട്ടനിലെ സ്കോട്ട്ലണ്ട് യാർഡ്, എം.ഐ.5 എന്നീ രഹസ്യാന്വേഷണ സംഘടകളുമായി ഐ.പി.ഐ അടുത്ത ബന്ധം പുലർത്തിയിരുന്നു.
## അവലംബം

## പുറത്തേക്കുള്ള കണ്ണികൾ
* fas.org article on IB 
* The Intelligence Bureau: India’s Prime Intelligence Agency  By Maloy Krishna Dhar

വർഗ്ഗം:ഇന്ത്യയിലെ രഹസ്യാന്വേഷണസംഘടനകൾ
ശേവാലം

ലോകത്തിന്റെ എല്ലാ ഭാഗങ്ങളിലും ഈർപ്പമുള്ള സ്ഥലങ്ങളിൽ വളരുന്ന സസ്യങ്ങളാണ് **ശേവാലങ്ങൾ** (Mosses). ചിലയിടങ്ങളിൽ പായൽ, പൂപ്പൽ എന്നും പറയുന്നു. ഇവയ്ക്ക് സ്വയം ആഹാരം നിർമ്മിക്കുവാനുള്ള കഴിവുണ്ട്. ഇവയ്ക്ക് ഇലകളും വേരുകളുമെല്ലാമുണ്ടെങ്കിലും സാധാരണ സസ്യങ്ങളിൽ കാണുന്ന പോലെ യഥാർത്ഥ വേരുകളോ ഇലകളോ അല്ല. ഈയിനം സസ്യത്തെ കൊണ്ട് പറയത്തക്ക പ്രയോജനമൊന്നുമില്ല.

## ഇതും കാണുക

* പായൽ
* പൂപ്പൽ

## ചിത്രശാല


File:Moss_-_ശേവാലം,_പായൽ_01.JPG|പായൽ
File:Moss_-_ശേവാലം,_പായൽ_02.JPG|പായൽ


## അവലംബം


വർഗ്ഗം:സസ്യങ്ങൾ
പള്ളിവാസൽ

ഇടുക്കി ജില്ലയിലെ പള്ളിവാസൽ ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് **പള്ളിവാസൽ**. ജില്ലയിലെ വിനോദസഞ്ചാരകേന്ദ്രമായ മൂന്നാറിൽ നിന്നും 9 കിലോമീറ്റർ ദൂരത്തായാണ് ഈ പ്രദേശം സ്ഥിതി ചെയ്യുന്നത്. കേരളത്തിലെ ആദ്യത്തെ ജലവൈദ്യുത പദ്ധതിയായ പള്ളിവാസൽ ജലവൈദ്യുതപദ്ധതി 1946-ൽ ഇവിടെയാണ് സ്ഥാപിച്ചിരിക്കുന്നത്.

## ഇതും കാണുക
*പള്ളിവാസൽ ജലവൈദ്യുതപദ്ധതി

## അവലംബം


## പുറത്തേക്കുള്ള കണ്ണികൾ
അത്തോളി

കോഴിക്കോട് ജില്ലയിലെ ഒരു പഞ്ചായത്ത്‌ ആണ് അത്തോളി. കുറ്റ്യാടി സ്റ്റേറ്റ് ഹൈ വേ അത്തോളി വഴി കടന്നു പോവുന്നു, കൂടാതെ കുനിയിൽ കടവ് പാലം. മുൻ കേരളമുഖ്യമന്തി സി.എച്ച്. മുഹമ്മദ്കോയയുടെയും കവി രാഘവൻ അത്തോളിയുടെയും മുതിർന്ന മാധ്യമ പ്രവർത്തകനും പബ്ലിക് റിലേഷൻസ് വകുപ് മുൻ ഡെപ്യൂട്ടി ഡയറക്ടറുമായ കെ.ടി.ശേഖറിൻ്റേയും മാധ്യമ പ്രവർത്തകൻ അജീഷ് അത്തോളിയുടെയും സി.പി.ഐ നേതാവും അദ്ധ്യാപകനും ആയിരുന്ന കോതങ്കൽ രാഘവൻ മാസ്റ്ററുടെയും ജന്മദേശമാണ്. 

**സന്ദർശിക്കേണ്ട അത്തോളിയിലെയും ചുറ്റുപാടുമുള്ള പ്രധാന സ്ഥലങ്ങൾ** 

[വേളൂർ വെസ്റ്റ്  പുഴയോരം] 

**എത്തിച്ചേരാനുള്ള വഴികൾ**

**ബസ്സ് മാർഗം**

ബസ്സ് മാർഗ്ഗം വരുന്നവർക്ക് കോഴിക്കോടു നിന്നും ധാരാളം സ്വകാര്യ ബസ്സുകൾ അത്തോളിയിലേക്ക്  ലഭ്യമാണ്. കോഴിക്കോട്‌ മൊഫ്യുസിൽ ബസ്‌ സ്റ്റാൻഡിൽ നിന്നും ധാരാളം പ്രൈവറ്റ്ബസ്സുകൾ ലഭ്യമാണ്‌.കുറ്റ്യാടി പേരാമ്പ്ര  എന്നിവിടങ്ങളിലേക്കുള്ള ലിമിറ്റഡ് സ്റ്റോപ്പ്  ബസ്സുകൾ  ഉള്ളിയേരി,കൊളത്തൂർ  ക്ഷേത്രം, തോരായി, വേളൂർ വെസ്റ്റ് , ചീക്കിലോട് തുടങ്ങിയ സ്ഥങ്ങളിലേക്ക് ഉള്ള ഓർഡിനറി ബസ്സുകളും ലഭ്യമാണ്.  ഇപ്പോഴത്തെ നിരക്ക്‌ പ്രകാരം കോഴിക്കോട്ടു നിന്നും 25 രൂപ്‌ ടിക്കറ്റിൽ അത്തോളിയിൽ  എത്താം. തൊട്ടിൽപ്പാലം ,മാനന്തവാടി, മൈസൂർ ട്രാൻസ്പോർട്ട്‌ ബസ്സുകളുടെ സേവനവും ലഭ്യമാണ് .

**ട്രയിൻ മാർഗം**

ട്രയിൻ മാർഗ്ഗം വരുന്നവർക്കു, കൊയിലാണ്ടിയിലോ, കോഴിക്കോടോ ഇറങ്ങി അത്തോളിയിൽ  എത്താം. ഏറ്റവും അടുത്ത റെയിൽ സ്റ്റേഷൻ കൊയിലാണ്ടി ആണെങ്കിലും എക്സ്പ്രസ്സ്‌ ട്രയിനുകൾ എല്ലാം ഇവിടെ നിർത്തില്ല. അതിനാൽ കോഴിക്കോട്‌ സ്റ്റേഷനിൽ ഇറങ്ങി ഓട്ടോറിക്ഷയിൽ മൊഫ്യുസിൽ ബസ്‌ സ്റ്റാൻഡിൽ നിന്നും അത്തോളിയിലേക്ക്  വരാം.

**വിമാന മാർഗം**

മലപ്പുറം ജില്ലയിൽ സ്ഥിതി ചെയ്യുന്ന കരിപ്പൂർ എയർപോർട്ട്‌ ആണ്‌ അടുത്ത വിമാനത്താവളം. അന്താരാഷ്ട്ര/ആഭ്യന്തര വിമാന സർവീസുകൾ ഇവിടെ ലഭ്യമാണ്‌. എയർപോർട്ടിൽ നിന്നും ടാക്സി മുഖാന്തരം പ്രൈവറ്റ്‌ സ്റ്റാൻഡിൽ എത്തിയ ശേഷം ബാലുശ്ശേരിയിൽ എത്താം.കൂടാതെ കണ്ണൂർ ഇന്റർനാഷണൽ എയർപോർട്ടിൽ നിന്നും മട്ടന്നൂർ -പാനൂർ -നാദാപുരം - കുറ്റ്യാടി-പേരാമ്പ്ര -ഉള്ളിയേരി വഴിയും വരാവുന്നതാണ് .

**അത്തോളിയിലെ  സർക്കാർ സ്ഥാപനങ്ങൾ**

അത്തോളി ഗ്രാമപഞ്ചായത്ത് (വേളൂർ ) ഗവൺമെന്റ് വൊക്കേഷണൽ ഹയർ സെക്കണ്ടറി സ്കൂൾ അത്തോളി, ഗവൺമെന്റ് മാപ്പിള യു പി സ്‌കൂൾ വേളൂർ,അത്തോളി (GMUP വേളൂർ,അത്തോളി) ,മൃഗാശുപത്രി അത്തോളി, ആയുർവേദ ആശുപത്രി (കൊടശ്ശേരി ), വില്ലേജ് ഓഫീസ് അത്തോളി, കുടുംബാരോഗ്യ കേന്ദ്രം അത്തോളി (വേളൂർ ), പോസ്റ്റോഫീസ് അത്തോളി ,[പൊലീസ് സ്റ്റേഷൻ ,ഹോമിയോ ആശുപത്രി അത്തോളി


[വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
ഇന്ത്യൻ പോലീസ് സർവീസ്

ഇന്ത്യൻ പോലീസ് സർവീസ് (ഐ.പി.എസ്.) അഖിലേന്ത്യാ സിവിൽ സർവീസുകളിൽപ്പെട്ട ഒരു സിവിൽ സർവീസാണ്. ദേശീയ തലത്തിൽ സിവിൽ സർവീസ് പരീക്ഷ നടത്തി തെരഞ്ഞെടുക്കപ്പെടുന്ന സമർത്ഥരായ ഉദ്യോഗാർത്ഥികൾക്ക് നൽകുന്ന ഒരു പദവിയാണ് **ഇന്ത്യൻ പോലീസ് സർവീസ്** (ഐ.പി.എസ്.). പ്രധാനപ്പെട്ട  മൂന്ന് അഖിലേന്ത്യ സേവന വിഭാഗത്തിൽപ്പെട്ട ഒന്നാണിത് (മറ്റുള്ളവ ഐ.എ.എസ്., ഐ.എഫ്.എസ്. എന്നിവ). ഈ പദവി ലഭിച്ച ഉദ്യോഗാർത്ഥികളെ സംസ്ഥാനങ്ങളിലും കേന്ദ്രത്തിലുമുള്ള  വിവിധ പോലീസ് വിഭാഗങ്ങളിൽ നേരിട്ട് അസിസ്റ്റന്റ് പോലീസ് സൂപ്രണ്ടുമാരായോ (ASP) അല്ലെങ്കിൽ തത്തുല്യമായ തസ്തികകളിലോ നിയമിക്കുന്നു. ഐ.പി.എസ്. ഉദ്യോഗസ്ഥന്മാരെ നിയമിക്കുന്നതും പിരിച്ചുവിടുന്നതും  കേന്ദ്ര ആഭ്യന്തര മന്ത്രാലയമാണ്. നിശ്ചിതകാലം സേവനമനുഷ്ഠിച്ച യോഗ്യരായ സംസ്ഥാന പോലീസ് ഉദ്യോഗസ്ഥർക്ക് സംസ്ഥാന സർക്കാറുകളുടെ ശുപാർശപ്രകാരം ഐ.പി.എസ്.നൽകാറുണ്ട്. അഹ്‌മദാബാദിലെ സർദാർ വല്ലഭഭായ് പട്ടേൽ ദേശീയ പോലീസ് അക്കാദമിയിലാണ് ഐ.പി.സ്. ഉദ്യോഗസ്ഥരുടെ പരിശീലനം നടക്കുന്നത്.
കേന്ദ്ര സർക്കാരും സംസ്ഥാനങ്ങളും ഇതിലെ ഉദ്യോഗസ്ഥരെ നിയമിക്കുന്നു.

കേന്ദ്ര സായുധ പോലീസ് സേനകൾ (BSF, SSB, CRPF, CISF, ITBP), നാഷണൽ സെക്യൂരിറ്റി ഗാർഡ് (NSG), നാർക്കോട്ടിക് കൺട്രോൾ ബ്യൂറോ (NCB), നാഷണൽ ഡിസാസ്റ്റർ റെസ്‌പോൺസ് ഫോഴ്‌സ് (NDRF), ഇന്റലിജൻസ് ബ്യൂറോ (IB), റിസർച്ച് ആൻഡ് അനാലിസിസ് വിംഗ് (R&AW), സ്പെഷ്യൽ പ്രൊട്ടക്ഷൻ ഗ്രൂപ്പ് (SPG), നാഷണൽ ഇൻവെസ്റ്റിഗേഷൻ ഏജൻസി (NIA), സെൻട്രൽ ബ്യൂറോ ഓഫ് ഇൻവെസ്റ്റിഗേഷൻ (CBI) എന്നിവയുൾപ്പെടെ വിവിധ സംസ്ഥാന, കേന്ദ്ര പോലീസ് സേനകൾക്ക് ഇതിലെ അംഗങ്ങൾ നേതൃത്വം നൽകുന്നു.
## കരിയർ പുരോഗതി

### Ranks and insignia

Though the standard uniform colour is khaki, the ranks, posts and designations of IPS officers vary from state to state as law and order is a federalism in India. But generally the following pattern is observed.

#### IPS officers Ranks
IPS officers are appointed on the basis of either Civil Service Examination or promoted from the state police service cadre *(state civil service officers)*. Vacancy in an IPS cadre are determined on the basis of vacancy on an superintendent of police rank. Consequently, there are two level of gradations for SP rank. These are level 11 and 12 as per the Seventh Pay Commission. Resultantly, IPS officers remain on the rank on SP till the 13th year after which they are eligible for being promoted as Senior Superintendent of Police (SSP). ASP rank is the junior most rank on an IPS state cadre. Consequently, fresh recruits to IPS are variously posted as Assistant Superintendent of Police in a supernumerary capacity (only for training purpose for two years and after that for 1 year) till they are formally placed as Superintendent of Police In-Charge of an area (when they get the pay of level 11 and level 12) and as district in charge (when they get the pay of level 12) (only in non-metropolitan districts). When the officers get promoted to the rank of SSP, some of them are posted as the district in-charge of metropolitan districts.

## അവലംബം

വർഗ്ഗം:ഇന്ത്യയിലെ പോലീസ് ഉദ്യോഗസ്ഥർ
വർഗ്ഗം:അഖിലേന്ത്യാ സർവീസുകൾ
കവട്ട

നെല്ലിനിടയിൽ കാണുന്ന ഒരു കളസസ്യമാണ് **കവട്ട** (Echinochloa crus-galli ). Cockspur, Common Barnyard Grass എന്നീ പേരുകളിൽ സാധാരണയായി അറിയപ്പെടുന്ന ഈ സസ്യം Echinochloa എന്ന ജീനസ്സിലുൾപ്പെട്ടതാണ്.  ഈ സസ്യം ഒന്നരമീറ്റർ വരെ ഉയരത്തിൽ വളരുന്നു.

വർഗ്ഗം:കളകൾ
വർഗ്ഗം:ലെബനോനിലെ സസ്യജാലം
വർഗ്ഗം:കേരളത്തിലെ സസ്യജാലം
കടൽമണ്ണാത്തി

ദേശാടനസ്വഭാവമുള്ള ഒരു കടൽപക്ഷിയാണ് **കടൽമണ്ണാത്തി**. നീളം കൂടിയ ചുവന്ന ചുണ്ടാണ് കടൽ കടൽമണ്ണാത്തികളുടെ പ്രത്യേകത. ശരീരത്തിന് കറുപ്പും വെളുപ്പും നിറവും കാലുകൾക്ക് റോസ് നിറവുമാണ്. *ഹെമറ്റോപ്പസ് ഓസ്ട്രിലിഗസ്* (*Haematopus ostralegus*) എന്നാണ് ഇവയുടെ ശാസ്ത്രീയനാമം. ഓയിസ്റ്റർ ക്വാപ്പർ എന്ന ഇംഗ്ലീഷ് നാമത്തിലും കടൽ മണ്ണാത്തിപ്പക്ഷികൾ അറിയപ്പെടുന്നു. ഇവയുടെ പത്തോളം ഉപജാതികളെ ലോകത്തിന്റെ വിവിധ ഭാഗങ്ങളിൽ കണ്ടുവരാറുണ്ട്.
## '''രൂപ വിവരണം'''
40-45 സെ. മീറ്റർ വലിപ്പമുണ്ട്. കൊക്കിന് 8-9 സെ.മീറ്റർ വരെ വലിപ്പമുണ്ട്. രണ്ടു ചിറകുകൾ തമ്മിലുള്ള അകലം (wing-span) 80-85 സെ.മീറ്റർ ആണ്. മുകൾഭാഗം കറുപ്പും അടിവശം വെളുപ്പുമാണ്. ഇവ പറക്കുമ്പോൾ ചിറകിലേയും വാലിലേയും വെളുത്ത പാടുകൾ വ്യക്തമായി കാണാം. കാലും കൊക്കുകളും ചുവപ്പാണ്. കൊക്കുകൾ വീതിയുള്ളതും ബലമുള്ളതുമാണ്. ഇതുപയോഗിച്ച് കക്ക, കല്ലുമ്മകായ് എന്നിവയുടെ തോടുകൾ തകർക്കാൻ പറ്റും. എന്നാൽ ഇവ ഒച്ചുകളെ ഭക്ഷിക്കാറില്ല.

കൊക്കുകൾ സാധാരണയായി താഴേക്ക്‌ ചൂണ്ടപ്പെട്ടതായി കാണുന്നു. ഒരു പക്ഷെ ഒരിക്കൽ സുന്ദർബൻസിൽ നിന്ന് കണ്ടത് വ്യതിയാനങ്ങൾ ഉണ്ടെങ്കിലും (നീണ്ട കൊക്കുള്ളവയും പ്രാദേശികമായി ഉള്ളവയുടെതിനേക്കാൾ മുകളിലും പ്രാഥമിക കണയിലും കറുപ്പോടുകൂടിയതും) കടൽമണ്ണാത്തിയായി കരുതപ്പെടുന്നു. മാതൃകകളൊന്നും കിട്ടാതതുക്കൊണ്ട് തിരിച്ചറിയൽ വ്യക്തമല്ല. പ്രാദേശിക പക്ഷികൾ ചിലപ്പോൾ ‘റെയ്സ് ബട്ടർലിനി’യായി കരുതപ്പെടുന്നു.

## '''പ്രജനനം'''
പ്രജനനം നടത്തുന്നവരുടെ കാലുകൾക്ക് കടും ചുവപ്പ് നിറങ്ങളും, പ്രജനനം നടത്താത്ത പ്രായപൂർത്തിയായവർക്ക് ഇരുണ്ട അഗ്രങ്ങളോട് കൂടിയ കൊക്കും, താടിയിൽ വിസ്തൃതമായ വെളുത്ത വരയും കാണപ്പെടുന്നു

## '''കാണപ്പെടുന്നത്'''
പ്രധാനമായും തീരപ്രദേശങ്ങളിലും, ചെറിയ തീരത്തുള്ള ദ്വീപുകളിലും മിക്കവാറും ശൈത്യ കാല സന്ദർശകരയാണ് കാണപ്പെടുന്നത്. തെക്ക് പടിഞ്ഞാറ് അഫ്ഗാനിസ്ഥാനും, പാകിസ്താൻ തീരങ്ങളിൽ നിത്യസന്ദർശകരയും, കിഴക്ക് പടിഞ്ഞാറൻ ഇന്ത്യയിലും, ബംഗ്ലാദേശിലും, ശ്രീലങ്കയിൽ മിക്കവാറും വേനൽക്കാലത്തും ഇവ എത്തുന്നുണ്ട്. പ്രാദേശികമായി കെണിയിൽപ്പെടുത്തിയ രീതിയിൽ മാലിദ്വീപിൽ നിന്ന് കണ്ടെത്തിയിട്ടുണ്ട്. 

## '''സ്വഭാവം'''
ഉയർന്ന പാറക്കൂട്ടങ്ങളിൽ ഇവ വസിക്കുന്നു. തീര ദേശങ്ങളിൽ ആഹാരം തേടുന്ന ഇവയുടെ ചിലക്കൽ ഉയർന്ന  ശബ്ദത്തോടുകൂടിയതും വശ്യവുമാണ്. പറന്നുയരുമ്പോഴും ഇരപ്പിടിക്കുമ്പോഴും ‘ക്ലിപ്പ്- ക്ലിപ്പ്’ എന്ന തരത്തിൽ ഇവ ശബ്ദിക്കുന്നു.

## അവലംബം


## പുറം കണ്ണികൾ

വർഗ്ഗം:കേരളത്തിലെ പക്ഷികൾ
വർഗ്ഗം:ദേശാടനപ്പക്ഷികൾ
മെഡാർഡ്

റോമൻ കത്തോലിക്കാ സഭയിലെ ഒരു വിശുദ്ധനാണ് **മെഡാർഡ്** (c. 457 – c. 545).
## ജീവിതരേഖ
ഫ്രാൻസിൽ സലെൻസിയിൽ ഭക്തിയും കുലീനത്വവുമുള്ള ഒരു കുടുംബത്തിൽ മെഡാർഡ് 457-ൽ ജനിച്ചു. ബാല്യം മുതൽ അവൻ ദരിദ്രരോട് അസാധാരണമായ അനുകമ്പ പ്രദർശിപ്പിച്ചിരുന്നു. ഒരു ദിവസം അവൻ തന്റെ കുപ്പായം അന്ധനായ ഒരു ഭിക്ഷുവിന് ദാനം ചെയ്തു. അതിനെപ്പറ്റി മാതാപിതാക്കന്മാർ ചോദ്യം ചെയ്തപ്പോൾ അവൻ പറഞ്ഞതു, കഷ്ടപ്പെടുന്ന ക്രിസ്തുവിന്റെ ഒരവയവത്തിന് എന്റെ വസ്ത്രത്തിന്റെ ഒരോഹരി കൊടുക്കാതിരിക്കാൻ എനിക്ക് കഴിഞ്ഞില്ലെന്നാണ്. ആർഭാടങ്ങളിൽ നിന്നൊഴിഞ്ഞ് പ്രർത്ഥനയിലും ഉപവാസത്തിലുമായിരുന്ന അദ്ദേഹം ആനന്ദം കണ്ടെത്തിയിരുന്നത്. 33ആം വയസ്സിൽ മെഡാർഡ് പുരോഹിതനായി. അദ്ദേഹത്തിന്റെ പ്രസംഗം ഹൃദയസ്പർശമായിരുന്നു. 530-ൽ ആ രാജ്യത്തെ മുപ്പതാമത്തെ മെത്രാൻ മരിക്കുകയും എഴുപത്തിമൂന്നുകാരനായ മെഡാർഡ് മെത്രാനായി ഏകയോഗം തിരഞ്ഞെടുക്കപ്പെടുകയും ചെയ്തു. പുതിയസ്ഥാനം തപോജീവിതത്തെ ലഘുപ്പെടുത്തിയില്ല. ഹൺസും വാൻറസും രൂപതയെ ആക്രമിച്ചപ്പോൾ മെത്രാനച്ചന് തന്റെ ഉപവി പ്രകടിപ്പിക്കാൻ നല്ല ഒരവസരം സിദ്ധിച്ചു. അദ്ദേഹം തന്റെ ജീവിതകാലത്തിനിടയിൽ അനേകരെ മാനസാന്തരപ്പെടുത്തുകയും ജ്ഞാനസ്നാനപ്പെടുത്തുകയും ചെയ്തു. 88-ാമത്തെ വയസ്സിൽ ജനങ്ങളുടെ കണ്ണിലുണ്ണിയായിരുന്ന മെഡാർഡുമെത്രാൻ ദിവംഗതനായി. ജൂൺ 8-ന് സഭ ഇദ്ദേഹത്തിന്റെ ഓർമ്മയാചരിക്കുന്നു.

## അവലംബം

## ഉറവിടം
**Early Life*, ed. B. Krusch, *[[Monumenta Germaniae Historica]]*, *Auctores Antiquissimi*, iv (part 2), 67-73
**Butler's Lives of the Saints*, vi 66-67
*William Walsh, 1897. *Curiosities of Popular Customs ...*
## പുറത്തേക്കുള്ള കണ്ണികൾ

വർഗ്ഗം:റോമൻ കത്തോലിക്കാസഭയിലെ വിശുദ്ധർ
അബ്ദുൽ മജീദ് ദാരിയബാദി

**അബ്ദുൽ മജീദ്** (1892-1977) ഒരു ഉർദു സാഹിത്യകാരനായിരുന്നു‍. ഉത്തർപ്രദേശിലെ ബാരാബാങ്കി ജില്ലയിൽപ്പെട്ട ദരിയാബാദ് എന്ന സ്ഥലത്ത് 1892-ൽ ജനിച്ചു. ലഖ്നൗവിലെ, അലിഗഢ് സർവകലാശാലകളിൽ പഠിച്ച് തത്വശാസ്ത്രത്തിൽ ബി.എ.(ഹോണേഴ്സ്) ബിരുദം നേടി.

പത്രപ്രവർത്തകനായി ഇദ്ദേഹം ജീവിതമാരംഭിച്ചു. ഉർദുവിലെ പ്രധാനപ്പെട്ട പല പത്രങ്ങളുടെയും പത്രാധിപസമിതികളിൽ കുറെക്കാലം പ്രവർത്തിച്ചതിനുശേഷം സ്വതന്ത്ര സാഹിത്യരചന തുടങ്ങി. മുപ്പതിലധികം ഗദ്യഗ്രന്ഥങ്ങൾ ഇദ്ദേഹം പ്രസിദ്ധപ്പെടുത്തി. ദർശനം, മനഃശാസ്ത്രം, ചരിത്രം, മതം, സാഹിത്യം എന്നീ മണ്ഡലങ്ങളുമായി ബന്ധപ്പെട്ട നിരവധി പ്രബന്ധങ്ങൾ ഇദ്ദേഹം രചിച്ചിട്ടുണ്ട്. ഫൽസഫാ ജസാബാദ് (മനഃശാസ്ത്രം-1913), മബദി-ഏ-ഫൽറഫാ (തത്ത്വശാസ്ത്രം, 2 ഭാഗങ്ങൾ-1931, 33), മക്യലത്-ഏ-മജീദ് (ജീവചരിത്രം-1945), മുഹമ്മദ് അലി (ജീവചരിത്രം-1954) എന്നിവ ഇദ്ദേഹത്തിന്റെ മികച്ച ഉർദു ഗദ്യഗ്രന്ഥങ്ങളായി ഗണിക്കപ്പെടുന്നു. ഇംഗ്ല്ലീഷിലും ഏതാനും ഗ്രന്ഥങ്ങൾ രചിച്ചിട്ടുണ്ട്. നേതൃത്വമനഃശാസ്ത്രം (Psychology of Leadership-1915), വിശുദ്ധ ഖുർആൻ വ്യാഖ്യാനം (Commentary on Holy Quran,7 Vols-1943, 45) എന്നിവ ഇക്കൂട്ടത്തിൽ പ്രാധാന്യം അർഹിക്കുന്നു. 1977-ൽ ഇദ്ദേഹം അന്തരിച്ചു.

## അവലംബം
* Encyclopaedic dictionary of Urdu literature edited by Abida Samiuddin
*http://www.facebook.com/pages/Abdul-Majid-Daryabadi/138028646226596

വർഗ്ഗം:1892-ൽ ജനിച്ചവർ
വർഗ്ഗം: 1977-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ഉർദു സാഹിത്യകാരന്മാർ
അബ്ദുൽ മജീദ് I

തുർക്കിയിലെ ഒട്ടോമൻ (ഉസ്മാനിയ) സുൽത്താനായിരുന്നു **അബ്ദുൽ മജീദ്**‍(ഒട്ടോമൻ തുർക്കി: عبد المجيد اول *‘Abdü’l-Mecīd-i evvel*). സുൽത്താൻ മഹ്മൂദ് IIന്റെയും ബിസ്മി ആലത്തിന്റെയും പുത്രനായി 1823 ഏപ്രിൽ 25-ന് ഇസ്താംബൂളിൽ ജനിച്ചു. ഫ്രഞ്ചുഭാഷയിലും പാശ്ചാത്യദർശനങ്ങളിലും അബ്ദുൽ മജീദ് തത്പരനായിരുന്നു. പിതാവിന്റെ നിര്യാണത്തെ തുടർന്ന് 1839 ജൂലൈ 1-ന് 16-ആമത്തെ വയസ്സിൽ സുൽത്താനായി. പിതാവിന്റെ പുരോഗമനപരിഷ്കാരങ്ങൾ പുതിയ സുൽത്താനും പിന്തുടർന്നു. 1839 നവംബർ 30-ന് ഇദ്ദേഹം പുറപ്പെടുവിച്ച *ഖത്ത്-ഇ-ഷെരിഫ്* (ഖത്ത്-ഇ-ഹുമായൂൺ) എന്ന ശാസനം, മനുഷ്യാവകാശങ്ങൾക്ക് മുൻഗണന നൽകി. പുതിയൊരു *താൻസിമത്* യുഗം (പുരോഗമനയുഗം) ഇദ്ദേഹം ഉദ്ഘാടനം ചെയ്തു. 1849-ലെ കലാപത്തെ തുടർന്ന് തുർക്കിയിൽ അഭയം പ്രാപിച്ച ഹങ്കറിക്കാരെ അബ്ദുൽ മജീദ് രക്ഷപ്പെടുത്തി. 

സുൽത്താന്റെ പുരോഗമനനടപടികളുടെ അംഗീകാരമായി ക്രിമിയൻ യുദ്ധകാലത്ത് (1853-56) ഇംഗ്ലണ്ട്, ഫ്രാൻസ്, സാർഡീനിയ എന്നീ രാജ്യങ്ങൾ തുർക്കിയെ സഹായിച്ചു. തുർക്കിയിലെ ക്രിസ്ത്യൻ പ്രജകൾക്കു കൂടി രാഷ്ട്രീയാവകാശം നൽകിയത് അബ്ദുൽ മജീദാണ്. കുർദിസ്താനിൽ 1847-ൽ ചില കലാപങ്ങൾ ഉണ്ടായെങ്കിലും സുൽത്താൻ അവ അടിച്ചമർത്തി. ഭരണം, സൈന്യം, വിദ്യാഭ്യാസം, നാണയനിർമ്മാണം എന്നീ രംഗങ്ങളിൽ സുൽത്താൻ ദൂരവ്യാപകങ്ങളായ പരിഷ്കാരങ്ങൾ നടപ്പിൽവരുത്തി. പള്ളികൾ, ആശുപത്രികൾ എന്നിവ ധാരാളം നിർമിച്ചു. ചരിത്രപ്രസിദ്ധമായ അയാസോഫിയ പള്ളി ഇദ്ദേഹം പുതുക്കിപ്പണിതു. ഫ്രഞ്ചുഭാഷ ആദ്യമായി സംസാരിച്ചുതുടങ്ങിയ ഒട്ടോമൻ സുൽത്താൻ ഇദ്ദേഹം ആയിരുന്നു. തുർക്കിയുടെ രാഷ്ട്രീയചരിത്രത്തിൽ മാനുഷികവികാരങ്ങൾക്ക് ഇത്രത്തോളം പ്രാധാന്യം കൊടുത്ത സംസ്കാരസമ്പന്നനായ വേറൊരു സുൽത്താൻ ഉണ്ടായിട്ടില്ലെന്നാണ് കുച്ചുക്ക് എഫൻദി (Kutchuk Efendi) എന്ന തൂലികാനാമത്തിലറിയപ്പെടുന്ന ലൂയി പെറ്റിറ്റിന്റെ അഭിപ്രായം. 1861 ജൂൺ 25-നു ഇസ്താംബൂളിൽവച്ച് 38-ആമത്തെ വയസ്സിൽ ഇദ്ദേഹം അന്തരിച്ചു. *സുൽത്താൻ സലിം പള്ളി*യിൽ വളരെ ലളിതമായ ചടങ്ങുകളോടെ ഇദ്ദേഹത്തിന്റെ മൃതദേഹം സംസ്കരിച്ചു.

## ഇതുകൂടികാണുക
* ഒട്ടോമൻ സാമ്രാജ്യം

## അവലംബം
*http://www.theottomans.org/english/family/abdulmecid1.asp
*http://www.britannica.com/EBchecked/topic/971/Abdulmecid-I
*http://www.s9.com/Biography/Abdulmecid-I 
*http://www.ottomanempire.com/Abdulmecid-I

വർഗ്ഗം:തുർക്കിയിലെ സുൽത്താന്മാർ
തായ്‌വേര്

സസ്യങ്ങളുടെ മുഖ്യമായ വേര് അഥവാ നാരായവേര്‌ എന്നറിയപ്പെടുന്നതാണ് **തായ്‌വേര്**(Taproot). ഒരു വിത്ത് മുളയ്ക്കുമ്പോൾ ആദ്യമുണ്ടാകുന്ന ഭാഗമാണ് ബീജമൂലം. ഇത് നേരെ താഴോട്ട് മണ്ണിലേയ്ക്ക് വളരുന്നതിനെ പ്രഥമവേര് എന്ന് പറയുന്നു. പയർ, മാവ് തുടങ്ങിയ ചില സസ്യങ്ങളിൽ പ്രഥമവേര് വളർന്ന് പ്രധാന വേരായിത്തീരുന്നു. ഇതിനെയാണ് തായ്‌വേര് എന്ന് വിളിയ്ക്കുന്നത്. തായ് വേരിൽ നിന്നും അനേകം ശാഖാവേരുകളുണ്ടാകുന്നു. ഇവയെ ദ്വിതീയവേരുകളെന്നും (secondary roots) പറയുന്നു. ഈ ദ്വിതീയ വേരുകളിൽനിന്നും ശാഖാവേരുകളുണ്ടാകുന്നു. തായ്‌വേരിന്റെയും ശാഖാ വേരിന്റേയും ആരംഭസ്ഥാനങ്ങൾ വണ്ണം കൂടിയവയും അഗ്രം വണ്ണം കുറഞ്ഞവയുമാണ്.ഈ  വേരുകൾ സാധാരണ മണ്ണിനടിയിലേയ്ക്ക് ആഴത്തിൽ വളരുന്നു. ഇത്തരത്തിലുള്ള വേരുപടലമാണ് തായ്‌വേരുപടലം.

## അവലംബം
	

വർഗ്ഗം:സസ്യശാസ്ത്രം
കത്രീന ചുഴലിക്കാറ്റ്

2005ൽ അമേരിക്കൻ തീരത്ത് ആഞ്ഞടിച്ച ശക്തിയേറിയ ചുഴലിക്കാറ്റാണ് **കത്രീന**. ചരിത്രത്തിലെ ഏറ്റവും വിനാശകാരികളായ അഞ്ച് ചുഴലിക്കാറ്റുകളിൽ ഒന്നാണിത്. മണിക്കൂറിൽ 140 കിലോമീറ്റർ വേഗത്തിൽ ആഞ്ഞടിച്ച കത്രീന കനത്ത നാശ നഷ്ടങ്ങൾവരുത്തി വച്ചു. ചുഴലിക്കാറ്റിലും തുടർന്നുണ്ടായ വെള്ളപ്പൊക്കത്തിലും 1,836 ആളുകൾ മരണപ്പെട്ടു.1928 ലെ ഒക്കീഖോബീ ചുഴലിക്കാറ്റിനു ശേഷം ഇത്രയേറെ കുഴപ്പം വരുത്തിവെച്ച പ്രകൃതി ദുരന്തം അമേരിക്കയിൽ ഉണ്ടായിട്ടില്ല. $81 ബില്ല്യൻെറ നാശ നഷ്ടങ്ങൾ കണക്കാക്കുന്നു.
## അവലംബം

വർഗ്ഗം:അമേരിക്കയിലടിച്ച ചുഴലിക്കാറ്റുകൾ
അബ്ദുൽ മജീദ് (വിവക്ഷകൾ)

* അബ്ദുൽ മജീദ് ദാരിയബാദി -  ഉർദു സാഹിത്യകാരൻ.
* ടി. അബ്ദുൽ മജീദ് - കേരളത്തിലെ ആദ്യത്തെ പൊതുമരാമത്ത് വകുപ്പ് മന്ത്രി
* പി. അബ്ദുൽ മജീദ് - രാഷ്ട്രീയ പ്രവർത്തകൻ (മുസ്ലീം ലീഗ്), രണ്ടാം കേരളനിയംസഭാംഗം.
* അബ്ദുൽ മജീദ് I - തുർക്കിയിലെ സുൽത്താൻ
* അബ്ദുൽ മജീദ് II - തുർക്കിയിലെ ഒട്ടോമൻ വംശത്തിലെ അവസാന ഖലീഫ.
നമ്പ്രം മുച്ചിലോട്ടു ഭഗവതി ക്ഷേത്രം

കണ്ണൂർ ജില്ലയിലെ മയ്യിൽ ഗ്രാമപഞ്ചായത്തിലെ നണിയൂർ നമ്പ്രത്ത് സ്ഥിതി ചെയ്യുന്ന മുച്ചിലോട്ടു ഭഗവതി ക്ഷേത്രമാണ് **നമ്പ്രം മുച്ചിലോട്ടു ഭഗവതി ക്ഷേത്രം**. കേരളത്തിലെ പ്രധാനപ്പെട്ട ഒൻപത് മുച്ചിലോട്ടു ഭഗവതി ക്ഷേത്രങ്ങളിൽ ഒന്നാണിത്. വളപട്ടണം പുഴയോരത്ത് പറശ്ശിനിക്കടവ് ശ്രീ മുത്തപ്പൻ ക്ഷേത്രത്തിന്റെ എതിർവശത്തായി  ഈ ക്ഷേത്രം സ്ഥിതി ചെയ്യുന്നു.
നമ്പ്രം മുച്ചിലോട്ടു ഭഗവതി ക്ഷേത്രത്തിൽ തിരുമുടി നിവരുന്നതൊടെ കേരളത്തിലെ മുച്ചിലോട്ടു കാവുകളിൽ കളിയാട്ടത്തിനു തുടക്കമാകുന്നു. തുലാം മാസത്തിൽ ആണ് കളിയാട്ടം നടത്തുന്നത്.

## ചടങ്ങുകൾ
കളിയാട്ട മഹോത്സവം നാല് ദിവസം നീണ്ടു നിൽക്കുന്നു. മൂന്നാം ദിവസം കാവിൽ നിന്നും പറശ്ശിനി മടപ്പുരയിലേക്ക് എഴുന്നുള്ളിപ്പ് ഉണ്ടാകും. മുച്ചിലോട്ട് ഭഗവതിയെ കൂടാതെ കണ്ണങ്ങാട്ടു ഭഗവതി, പുലിയുർ കാളി, പുലിയൂർ കണ്ണൻ, ചുഴലി ഭഗവതി, ചാമുണ്ഡി, വിഷ്ണുമൂർത്തി, ഗുളികൻ‚ നരമ്പിൽ ഭഗവതി എന്നീ തെയ്യക്കോലങ്ങളും ഇവിടെ കെട്ടിയാടുന്നു.

വർഗ്ഗം:കേരളത്തിലെ ക്ഷേത്രങ്ങൾ
ഗുൽബർഗ

കർണ്ണാടകത്തിലെ ഒരു നഗരമാണ് **ഗുൽബർഗ** . മുമ്പ്  നൈസാമുമാരുടെ കീഴിൽ ഹൈദരാബാദ് രാജ്യത്തിന്റെ ഭാഗമായിരുന്നു. ഇതേ പേരിലുള്ള ജില്ലയുടെയും, താലൂക്കിന്റെയും ആസ്ഥാനമാണ് ഗുൽബർഗ. മൂന്ന് നിയമസഭാ മണ്ഡലങ്ങളും ഗുൽബർഗ ലോക്സഭാ മണ്ഡലത്തിന്റെ പ്രധാനഭാഗവും ഈ നഗരത്തിലാണ്. ബാംഗ്ലൂരിൽ നിന്നും 623 കി.മീറ്ററും ഹൈദരാബാദിൽ 200 കി.മീറ്ററും ദൂരത്തിൽ സ്ഥിതിചെയ്യുന്ന ഗുൽബർഗയിൽ 70ക്കും 480 ഇടയിലാണ് വ്യത്യസ്ത കാലങ്ങളിലെ   ഊഷ്മാവ്.

ഛായഭഗവതിക്ഷേത്രം പോലെ ചില ആരാധനാലയങ്ങൾ ഇവിടെ ഉണ്ടെങ്കിലും മഖ്ബറകളുടേയും പള്ളികളുടേയും പേരിലാണ് ഗുൽബർഗ അറിയപ്പെടുന്നത്.

## ചരിത്രം
എ.ഡി 1347- 1428 കാലഘട്ടത്തിൽ ബാമിനി സുൽത്താൻമാരുടെ പുരാതന തലസ്ഥാനമായിരുന്നു ഈ പ്രദേശം. പേർഷ്യൻ സംസ്കാരത്തിന്റെ അടയാളങ്ങൾ ഉൾക്കൊള്ളുന്ന പ്രദേശമാണിത്. പേർഷ്യൻഭാഷ വശമുള്ളവരാണ് ഇവിടുത്തെ മുസ്ളീങ്ങൾ. പേർഷ്യൻ ഭാഷയിലുള്ള ചുമരെഴുത്തുകൾ ഇവിടെ കാണാവുന്നതാണ്. ഇവിടുത്തെ പുരാതനമായ കെട്ടിടങ്ങളിലൊക്കെ പേർഷ്യൻ വാസ്തുശിൽപകല സ്വാധീനിച്ചിരിക്കുന്നു. മഖ്ബറകളും പള്ളികളും ഇവിടെ നിരവധിയായുണ്ട്. 

ബാമിനിസുൽത്താൻമാരാണ് ഗുൽബർഗയുടെ ചരിത്രത്തെ ഏറ്റവും കൂടുതൽ സ്വാധീനിച്ചിട്ടുള്ളത്. കൽബുർഗി എന്നു കന്നടക്കാർ വിശേഷിപ്പിക്കുന്ന ഈ പ്രദേശത്തിന്റെ നാമം കല്ലുബാരികയെന്നായിരുന്നു. ഡക്കാനി സൂഫികളുടെ കേന്ദ്രവുമായിരുന്നു ഗുൽബർഗ. സൂഫിസത്തിന്റെ സ്വാധീനം ഹൈന്ദവരുടെ ജീവിതത്തിലേയ്ക്കുകൂടി വ്യാപിച്ചിരിക്കുന്നു. പേർഷ്യൻ സംസ്കാരത്തിന്റെ ഈറ്റില്ലത്തിൽ നിന്നുവന്നവരാണ് സൂഫികളുടെ പൂർവ്വപിതാക്കന്മാർ. ബന്ദനവാസ് ഗിസുദിറാസ് എന്ന സൂഫിവര്യന്റെ ഖബറിടം ഗുൽബർഗയിലെ പ്രശസ്തമായ മുസ്ളീം തീർത്ഥാടനകേന്ദ്രമാണ്. ഖുറാസിൽ നിന്നുള്ളവരായിരുന്നു ബന്ദനവാസിന്റെ പിതാമഹന്മാർ. 

അദ്ദേഹത്തിന്റെ ശരിയായ പേര് സയ്യിദ് മുഹമ്മദ് അൽഹുസൈനി എന്നാണ്.  മറ്റുള്ളവരോട് സഹാനുഭൂതിയും സഹിഷ്ണുതയും സ്നേഹവും പരിഗണനയും ഒക്കെയുള്ളവൻ എന്ന അർത്ഥത്തിൽ ബന്ദനവാസ് എന്നത് പിന്നീടു വന്നുചേർന്ന നാമമാണ്.

## പ്രമുഖ വ്യക്തികൾ
* മല്ലികാർജുൻ ഖാർഗെ
* എൻ. ധരംസിങ്

## അവലംബം

## പുറമെ നിന്നുള്ള കണ്ണികൾ

* Its All About Gulbarga
* Gulbarga City News and Information 
* Official website of Gulbarga City Corporation 
* Profiles of all the Districts in Karnataka 

വർഗ്ഗം:കർണ്ണാടകത്തിലെ പട്ടണങ്ങൾ
ജോൺ ബെർക്കുമൻസ്

കത്തോലിക്കാ സഭയിലെ ഒരു വിശുദ്ധനും അൾത്താര ശുശ്രൂഷികളുടെ മധ്യസ്ഥനുമാണ് **വിശുദ്ധ ജോൺ ബെർക്കുമൻസ്** (ജീവിതകാലം: 13 മാർച്ച് 1599 – 13 ഓഗസ്റ്റ് 1621).
## ജീവിതരേഖ
1599 മാർച്ച് 13ന് ലുവെയിന് അടുത്തുള്ള ഡീസ്റ്റ് എന്ന ഒരു ചെറിയ പട്ടണത്തിൽ ജോൺ ജനിച്ചു. ജെയിംസ് എന്ന ഒരു സഹോദരൻ ജോണിനെപ്പോലെ ഈശോ സഭയിലും മറ്റൊരു സഹോദരൻ അഡ്രിയൻ അഗുസ്റ്റീനിയൻ സഭയിലും ചേർന്നു. വിശുദ്ധ കുർബാനയോടും ദൈവമാതാവിനോടും ജോണിന് നല്ല ഭക്തി ഉണ്ടായിരുന്നുവെന്നല്ലതാതെ അസാധാരണത്വമൊന്നും ചെറുപ്പത്തിലുണ്ടായിരുന്നില്ല. ജോൺ പഠനത്തിനു സമർത്ഥനല്ലായിരുന്നു. എങ്കിലും പതിമൂന്നാം വയസ്സിൽ അദ്ദേഹം നല്ല ലത്തീൻ കവിത എഴുതുമായിരുന്നു. രോഗിണിയായ അമ്മയെ ശുശ്രൂഷിക്കാൻ ഒഴിവു സമയം മുഴുവൻ ജോൺ മാറ്റിവച്ചിരുന്നു. 1615-ൽ മെർക്ക്ലിനിൽ ഈശോ സഭാക്കാർ ഒരു college ആരംഭിച്ചു. അതിൽ പ്രഥമ വിദ്യാർത്ഥിയായി ചേർന്നത്. ബെർക്കുമൻസാണ്. അതോടെ ബെർക്കുമൻസ് ഈശോ സഭയിൽ ചേരാൻ നിശ്ചയിച്ചു. കുറേ തടസ്സമുണ്ടാക്കിയെങ്കിലും തന്റെ മകൻ വൈദികനാകാൻ ആഗ്രഹിച്ചിരുന്ന പിതാവ് അതിന് സമ്മതിച്ചു. 1616 സെപ്റ്റംബർ 24ന് ജോൺ ഈശോ സഭ നോവിഷ്യറ്റിൽ ചേർന്നു. തത്ത്വശാസ്ത്ര പഠനം റോമിലായിരുന്നു. അവിടെ ഒരു ദിവസം രണ്ടും മൂന്നും കുർബാനയ്ക്ക് കൂടുമായിരുന്നു. 1621 ആഗസ്റ്റ് 5-ന് ഒരു താത്വിക വാദപ്രതിവാദത്തിനുശേഷം ജോണിനു പനിപിടിച്ചു. ആഗസ്റ്റ് 13 വെള്ളിയാഴ്ച ജോൺ ഇഹലോകവാസം വെടിഞ്ഞു.

## അവലംബം
*Holweck, F. G., *A Biographical Dictionary of the Saints*. St. Louis, MO: B. Herder Book Co., 1924.

## പുറത്തേക്കുള്ള കണ്ണികൾ

*സെന്റ് ജോൺസ് ഹൈസ്കൂൾ ഓഹിയോ
*സെന്റ് ജോൺ പാരീഷ് ആന്റ് സ്കൂൾ ചിക്കാഗോ, ഇല്ലിനോയിസ്
*സെന്റ് ജോൺ കത്തീഡ്രൽ, ലൂസിയാന

വർഗ്ഗം:1599-ൽ ജനിച്ചവർ
വർഗ്ഗം: 1621-ൽ മരിച്ചവർ
വർഗ്ഗം:മാർച്ച് 13-ന് ജനിച്ചവർ
വർഗ്ഗം:ഓഗസ്റ്റ് 13-ന് മരിച്ചവർ
വർഗ്ഗം:കത്തോലിക്കാസഭയിലെ വിശുദ്ധർ
പ്രേം പൂജാരി

ഹരിഹരൻ സംവിധാനം ചെയ്ത് 1999-ൽ പുറത്തിറങ്ങിയ ഒരു മലയാളചലച്ചിത്രമാണ് ***പ്രേം പൂജാരി***. കുഞ്ചാക്കോ ബോബൻ, ശാലിനി, വിനീത് എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. ഹരിഹരന്റെ കഥയ്ക്ക് ഡോ. ബാലകൃഷ്ണനാണ് തിരക്കഥയും സംഭാഷണവും രചിച്ചിരിക്കുന്നത്. ബോളിവുഡ് സംഗീതസംവിധായകനായ ഉത്തം സിംഗ് ആണ് സംഗീതത്തിന് പ്രാധാന്യമുള്ള ഈ ചിത്രത്തിൽ ഒ.എൻ.വി. കുറുപ്പ് എഴുതിയ വരികൾക്ക് ഈണമിട്ടിരിക്കുന്നത്. കുഞ്ചാക്കോ ബോബൻ-ശാലിനി താരജോഡി ഒന്നിച്ച മൂന്നാമത്തെ ചലച്ചിത്രം കൂടിയാണിത്.

## അഭിനേതാക്കൾ
* കുഞ്ചാക്കോ ബോബൻ – പ്രേം ജേക്കബ്
* ശാലിനി – ഹേമ
* വിനീത് – മുരളി
* മയൂരി
* തിലകൻ
* ജഗതി ശ്രീകുമാർ
* ഒടുവിൽ ഉണ്ണികൃഷ്ണൻ
* സുകുമാരി
* മനോജ് കെ. ജയൻ
* രശ്മി സോമൻ

## സംഗീതം

## പുറത്തേക്കുള്ള കണ്ണികൾ
* 
* ''പ്രേം പൂജാരി''  – മലയാളസംഗീതം.ഇൻഫോ

വർഗ്ഗം:1999-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഹരിഹരൻ സംവിധാനം ചെയ്ത ചലച്ചിത്രങ്ങൾ
കാർപെറ്റ്

[thumb|[അസർബൈജാൻ|അസർബൈജാനി കാർപെറ്റ്]]
thumb|Swatches of carpet of tufted construction
thumb|മൊറോക്കോയിലെ ഒരു ചെറുകിട കാർപെറ്റ് നിർമ്മാണ ശാല.
thumb|200px|right|ജയ്പൂരിലെ ഒരു കാർപെറ്റ് വ്യപാരി
മൃദുവായ രോമത്തോടു കൂടിയ  അടിഭാഗത്ത് പ്രത്യേക അടുക്കുള്ള നിലത്ത് വിരിക്കുന്ന പരവതാനിയാണ് **കാർപെറ്റ്**. ഇതിനാവശ്യമായ നാരുകൾ നെയ്തുണ്ടാക്കിയും, മൃഗരോമത്തിൽ നിന്നും ലഭ്യമാക്കുന്നു.കാർപെറ്റ് എന്ന പദം ഇറ്റാലിയൻ ഭാഷയിലെ "carpire" എന്ന പദത്തിൽ നിന്നുമാണ്. പ്രധാനമായും രാജകൊട്ടാരങ്ങളിലും പ്രഭു മന്ദിരങ്ങളിലും മുസ്ലിം പള്ളികളിലുമായിരുന്നു ആദ്യകാലങ്ങളിൽ   കാർപ്പെറ്റ് ഉപയോഗിച്ചിരുന്നത്. പേർഷ്യക്കാരാണ് കാർപ്പെറ്റ് നെയ്ത്തിൽ ലോകത്ത് മുൻ നിരയിലുള്ളത്.

## ചരിത്രം

ഏറ്റവും പഴക്കമേറിയ കാർപെറ്റ് 1949 ൽ അൽതായ് പർവതത്തിൽ കണ്ടെത്തി. ഒരു രാജാവിന്റേതെന്ന് കരുതുന്ന ഇത് ബി.സി.400കളിലേതാണെന്ന് കരുതപ്പെടുന്നു.ഉസ്മാനിയാ ഖിലാഫത്തിന് കീഴിൽ 14ാം നൂറ്റാണ്ടിൽ കാർപെറ്റ് നിർമ്മാണം ഏറെ അഭിവൃദ്ധി പ്രാപിച്ചു.ഇറാൻ, അസ്ർബൈജാൻ, അർമീനിയ, എന്നീ രാജ്യങ്ങൾ നൂറ്റാണ്ടുകളായി കാറ്പെറ്റ് നെയ്ത്തിന് പ്രസിദ്ധമാണ്.16ാം നൂറ്റാണ്ടുമുതൽ ഇന്ത്യയിൽ ഉന്നത നിലവാരമുള്ള കാർപ്പെറ്റുകൾ നിർമ്മിക്കപ്പെട്ടുവരുന്നു.മുഗൾ സാമ്രാജ്യം സ്ഥാപിക്കപ്പെട്ടതോടെയുണ്ടായ പേർഷ്യൻ സ്വാധീന ഫലമായാണ് ഇന്ത്യയിൽ കാർപെറ്റ് നിർമ്മാണം വ്യാപകമായത്.ഇബ്നു ഖൽദൂന്റെ മുഖദ്ദിമയിൽ കാർപെറ്റിനെക്കുറിച്ച് പരാമർശമുണ്ട്. ആഗ്ര, ജയ്പ്പൂർ,  ലാഹോർ(ഇപ്പോൾ പാകിസ്താനിൽ) തുടങ്ങിയ നഗരങ്ങൾ കാർപെറ്റ് നെയ്ത്തിന്റെ പ്രധാന കേന്ദ്രങ്ങളാണ്.ബ്രിട്ടീഷുകാറ് തടവുപുള്ളികളെ ഉപയോഗിച്ച് വ്യാപകമായി കാർപെറ്റ് നിർമ്മാണം നടത്തിയിരുന്ന്.

## നിർമ്മാണ രീതി

പരമ്പരാഗതമായി ഒട്ടകം, ചെമ്മരിയാട്, കോലാട് തുടങ്ങിയ മൃഗങ്ങളുടെ രോമങ്ങൾ, പരുത്തി നൂൽ എന്നിവയാണ് കാർപെറ്റിന്റെ ഊടും,പാവും. ഇവയ്ക്കു പുറമേ, സിന്തറ്റിക് ഉൽപ്പന്നങ്ങളായ നൈലോൺ, പോളിയെസ്റ്റെർ, അക്രിലിക് നാരുകളും ഒറ്റയ്ക്കോ രോമനൂലുകലുമായി ഇട ചേർന്നോ ആധുനികകാർപ്പെറ്റുകൾ നിർമ്മിക്കാറുണ്ടു്. പൗരസ്ത്യ നാടുകളിലെ കാർപെറ്റുകളിൽ സവിശേഷമായ *കെട്ടുകൾ* ഉണ്ടായിരിക്കും.മുൻ കാലത്ത് കൈത്തറികൾ ഉപയോഗിച്ചായിരുന്നു ഇവയുടെ ഊടും, പാവും നെയ്തിരുന്നത്.ഇപ്പോൾ യന്ത്രത്തറികൾ ഉപയോഗിച്ചാണ് കാർപെറ്റ് നെയ്തെടുക്കുന്നത്.

## അവലംബം

വർഗ്ഗം:കരകൗശലവസ്തുക്കൾ
വർഗ്ഗം:ഗൃഹോപകരണങ്ങൾ
വർഗ്ഗം:നെയ്ത്ത്
മലബാർ ക്രിസ്ത്യൻ കോളേജ്

കോഴിക്കോട് ജില്ലയിലെ ഒരു കലാലയമാണ് **മലബാർ ക്രിസ്ത്യൻ കോളേജ്**. 1909 -ൽ  ജർമ്മനിയിലെ ക്രിസ്റ്റ്യൻ പ്രൊട്ടസ്റ്റന്റ് മിഷണറിയാണു് മലബാർ ക്രിസ്ത്യൻ കോളേജ് സ്ഥാപിച്ചതു്. മലബാറിലെ യുവാക്കളെ വിവേചനപരമില്ലാത്ത കാഴ്ചപ്പാടിലേക്കു് കൊണ്ടുവരണം എന്ന ലക്ഷ്യത്തോടെയാണു് മിഷണറി കോളേജ് സ്ഥാപിച്ചതു്. കോഴിക്കോട് സർവ്വകലാശാലയുടെ കീഴിലുള്ള മലബാർ ക്രിസ്ത്യൻ കോളേജിന്റെ ഉടമസ്ഥത ചർച്ച് ഓഫ് സൌത്ത് ഇന്ത്യയ്ക്കാണു്.

## പുറമെ നിന്നുള്ള കണ്ണികൾ
* മലബാർ ക്രിസ്ത്യൻ കോളേജ് 

വർഗ്ഗം:കോഴിക്കോട് സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:കോഴിക്കോട് ജില്ലയിലെ കലാലയങ്ങൾ
പേൾവ്യൂ

കുഞ്ചാക്കോയുടെ സംവിധാനത്തിൽ 1970-ൽ പുറത്തിറങ്ങിയ മലയാളചലച്ചിത്രമാണ് ***പേൾവ്യൂ***. പ്രേംനസീർ, കെ.പി. ഉമ്മർ, ശാരദ, ആറന്മുള പൊന്നമ്മ, അടൂർ ഭവാനി, കൊട്ടാരക്കര എന്നിവരാണ് പ്രധാന കഥാപാത്രങ്ങളെ അവതരിപ്പിച്ചത്.

## അഭിനേതാക്കൾ
* പ്രേംനസീർ
* കെ.പി. ഉമ്മർ
* ശാരദ
* കൊട്ടാരക്കര ശ്രീധരൻ നായർ
* പി.ജെ. ആന്റണി
* കടുവാക്കുളം ആന്റണി
* അടൂർ ഭാസി

## സംഗീതം

## പുറത്തേക്കുള്ള കണ്ണികൾ
* 
* 
## ചലച്ചിത്രംകാണാൻ
* "പേൾവ്യൂ (1970)''

വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ
വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:കുഞ്ചാക്കൊ നിർമ്മിച്ച ചലച്ചിത്രങ്ങൾ
വർഗ്ഗം:പ്രേം നസീർ-ശാരദ ജോഡി
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
ഇങ്ങനെ ഒരു നിലാപക്ഷി

അനിൽ ബാബു സംവിധാനം ചെയ്ത് 2000-ൽ പുറത്തിറങ്ങിയ ഒരു മലയാളചലച്ചിത്രമാണ് ***ഇങ്ങനെ ഒരു നിലാപക്ഷി***. കുഞ്ചാക്കോ ബോബൻ, സ്നേഹ, സുജിത എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. തെന്നിന്ത്യൻ ചലച്ചിത്രനടിയായ സ്നേഹയുടെ ആദ്യ ചലച്ചിത്രമാണിത്. സലിൽ ചൗധരിയുടെ മക്കളായ സഞ്ജയ്, അന്തര എന്നിവർ ചേർന്നാണ് ചിത്രത്തിലെ ഗാനങ്ങൾക്ക് സംഗീതം പകർന്നിരിക്കുന്നത്.

## അഭിനേതാക്കൾ
* കുഞ്ചാക്കോ ബോബൻ – ചാർളി
* സ്നേഹ – മാനസി
* സുജിത – ഉമ
* തിലകൻ
* ശ്രീവിദ്യ
* ജഗതി ശ്രീകുമാർ
* ജഗദീഷ്
* കലാഭവൻ മണി

## സംഗീതം

## പുറത്തേക്കുള്ള കണ്ണികൾ
* ''ഇങ്ങനെ ഒരു നിലാപക്ഷി''  – മലയാളസംഗീതം.ഇൻഫോ

വർഗ്ഗം:2000-ൽ പുറത്തിറങ്ങിയ മലയാളചലച്ചിത്രങ്ങൾ
മലങ്കര അണക്കെട്ട്

കേരളത്തിലെ ഇടുക്കി ജില്ലയിലെ തൊടുപുഴയ്ക്കു സമീപം മുട്ടം ഗ്രാമപഞ്ചായത്തിലെ  മുട്ടത്തു തൊടുപുഴയാറിനു കുറുകെ നിർമിച്ച ഒരു ചെറിയ അണക്കെട്ടാണ് **മലങ്കര അണക്കെട്ട്**. **മൂവാറ്റുപുഴ ജലസേചന പദ്ധതി**യുടെ ഭാഗമായാണ് ഇത് നിർമിച്ചിട്ടുള്ളത് ,,. പെരിയാർ നദിയിൽ സ്ഥാപിച്ചിരിക്കുന്ന  മൂലമറ്റം പവർ ഹൗസിൽ നിന്നും വൈദ്യുതി ഉത്പാദിപ്പിച്ച ശേഷം പുറന്തള്ളുന്ന ജലം തടഞ്ഞു നിർത്തി ജലസേചനത്തിനും കാർഷികാവശ്യങ്ങൾക്കുംവൈദ്യുതി നിർമ്മാണത്തിനും  ഉപയോഗിക്കുന്നു.

## വൈദ്യുതി ഉത്പാദനം
മലങ്കര  പവർ ഹൗസ് യിൽ 3.5 മെഗാവാട്ടിന്റെ 3 ടർബൈനുകൾ ഉപയോഗിച്ച്  10.5 മെഗാവാട്ട്   വൈദ്യുതി ഉത്പാദിപ്പിക്കുന്നു .വാർഷിക ഉൽപ്പാദനം 44   MU ആണ്.2005 ഒക്ടോബർ 6  ന് കെ.എസ്.ഇ.ബിയുടെ ഹൈഡ്രോ ഇലക്ട്രിക് പദ്ധതി   നിലവിൽ വന്നു.,,.  ഏകദേശം 840 ലക്ഷം രൂപ ചെലവഴിച്ചാണ് ഈ പദ്ധതി സ്ഥാപിച്ചിരിക്കുന്നത്.

## ഇലവീഴാപൂഞ്ചിറ
മലങ്കര അണക്കെട്ടിന് അടുത്താണ് ഇലവീഴാപൂഞ്ചിറ എന്ന  വിനോദ സഞ്ചാര കേന്ദ്രം. മീശ മാധവൻ പോലുള്ള സിനിമകൾ  അവിടെ യാണ് ചിത്രീകരിച്ചത്, ഉദാഹരണത്തിന് കരിമിഴി  കുരുവിയെ കണ്ടില്ല എന്ന ഗാന രംഗം. 

## കൂടുതൽ കാണുക
*കേരളത്തിലെ ജലവൈദ്യുതപദ്ധതികളുടെ പട്ടിക
*കേരളത്തിലെ അണക്കെട്ടുകളുടെ പട്ടിക

## അവലംബം

വർഗ്ഗം:കേരളത്തിലെ അണക്കെട്ടുകൾ
വർഗ്ഗം:കേരളത്തിലെ ജലസേചനപദ്ധതികൾ
വർഗ്ഗം:കേരളത്തിലെ ജലവൈദ്യുതപദ്ധതികൾ
നവോദയ സ്റ്റുഡിയോ

കേരളത്തിൽ സ്ഥിതി ചെയ്യുന്ന ഒരു ചലച്ചിത്രനിർമ്മാണ സ്റ്റുഡിയോയാണ് **നവോദയ സ്റ്റുഡിയോ**. നവോദയ അപ്പച്ചൻ എന്ന പേരിലറിയപ്പെടുന്ന മാളിയംപുരക്കൽ ചാക്കോ പുന്നൂസാണ് 1976-ൽ ഈ കമ്പനി ആരംഭിച്ചത്. എറണാകുളം ജില്ലയിലെ തൃക്കാക്കരയാണ് ഈ സ്ഥാപനം സ്ഥിതി ചെയ്യുന്നത്.

അപ്പച്ചൻ സംവിധാനം ചെയ്ത കടത്തനാട്ടു മാക്കമാണ് ഈ സ്റ്റുഡിയോയിൽ നിർമ്മിച്ച ആദ്യ ചലച്ചിത്രം. പിന്നീട് ഈ സ്റ്റുഡിയോയുടെ കീഴിലാണ് ഇന്ത്യയിലെ ആദ്യത്തെ 3ഡി ചലച്ചിത്രമായ മൈ ഡിയർ കുട്ടിച്ചാത്തൻ (1982) നിർമ്മിക്കപ്പെട്ടത്. ഇന്ത്യയിലെ ആദ്യത്തെ 70 എം.എം. ചലച്ചിത്രമായ പടയോട്ടം നിർമ്മിച്ചത് അപ്പച്ചന്റെ ഉടമസ്ഥതയിലുള്ള സ്റ്റുഡിയോയാണ്. എന്നാൽ പടയോട്ടത്തിന്റെ ലാബ് ജോലികൾ പ്രസാദ് കളർ ലാബിലാണ് നിർവഹിച്ചിരുന്നത്. തച്ചോളി അമ്പു, മഞ്ഞിൽ വിരിഞ്ഞ പൂക്കൾ, ചാണക്യൻ എന്നിവ നിർമ്മിച്ചത് നവോദയ സ്റ്റുഡിയോയാണ്.

## അവലംബം

## പുറത്തേക്കുള്ള കണ്ണികൾ
* വെബ്സൈറ്റ് 

വർഗ്ഗം:കേരളത്തിലെ ചലച്ചിത്ര സ്റ്റുഡിയോകൾ
വർഗ്ഗം:കേരളത്തിലെ ചലച്ചിത്രനിർമ്മാണ കമ്പനികൾ
സഹയാത്രികയ്ക്ക് സ്നേഹപൂർവം

എം. ശങ്കർ സംവിധാനം ചെയ്ത് 2000-ൽ പുറത്തിറങ്ങിയ ഒരു മലയാളചലച്ചിത്രമാണ് ***സഹയാത്രികയ്ക്ക് സ്നേഹപൂർവ്വം***. കുഞ്ചാക്കോ ബോബൻ, കാവ്യ മാധവൻ എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്. സൂര്യ ക്രിയേഷൻസിന്റെ ബാനറിൽ വി. വർഗ്ഗീസാണ് ചിത്രം നിർമ്മിച്ചത്. ജെയിംസ് ആൽബർട്ടിന്റെ കഥയ്ക്ക് ശത്രുഘ്നൻ തിരക്കഥയും സംഭാഷണവും രചിച്ചിരിക്കുന്നു.

## അഭിനേതാക്കൾ
* കുഞ്ചാക്കോ ബോബൻ – സജി
* കാവ്യ മാധവൻ
* ജഗദീഷ്

## സംഗീതം

## പുറത്തേക്കുള്ള കണ്ണികൾ
* ''സഹയാത്രികയ്ക്ക് സ്നേഹപൂർവ്വം''  – മലയാളസംഗീതം.ഇൻഫോ

വർഗ്ഗം:2000-ൽ പുറത്തിറങ്ങിയ മലയാളചലച്ചിത്രങ്ങൾ
നിലമ്പൂർ റോഡ് - തിരുവനന്തപുരം രാജ്യറാണി എക്സ്പ്രസ്സ്

നിലമ്പൂർ - കൊച്ചുവേളി പ്രതിദിന തീവണ്ടിയാണ് **രാജ്യറാണി എക്സ്പ്രസ്**. 2011 നവംബർ 16 മുതൽ ഓടിത്തുടങ്ങിയ രാജ്യറാണി  എക്സ്പ്രസ്സ് സ്വതന്ത്രമായി പോവുന്നു.

## സമയക്രമം
നിലമ്പൂരിൽനിന്ന് ഏഴ് കോച്ചുവീതമുള്ള രണ്ട് വണ്ടികൾ രാജ്യറാണി എന്നപേരിൽ സർവീസ് ആരംഭിച്ച് ഷൊറണൂരിലെത്തിയശേഷം അമൃത എക്‌സ്​പ്രസ്സുമായി ചേർത്ത് ഓടിക്കുന്നതോടെ അമൃതയിൽ 23 കോച്ചുകളാവും. നിലമ്പൂരിൽനിന്ന് ദിവസവും 20.40 ന് ആരംഭിക്കുന്ന 16350 നമ്പർ വണ്ടി വാണിയമ്പലം- 20.51, മേലാറ്റൂർ-21.06, പട്ടിക്കാട്-21.15, അങ്ങാടിപ്പുറം 21.13, ചെറുകര-21.31, ഷൊറണൂർ-22.30 എന്നീ സമയത്താണ് ഓടുക. തിരിച്ചുള്ള വണ്ടി നമ്പർ 16349 രാവിലെ 6ന് ഷൊറണൂരിൽനിന്ന് പുറപ്പെട്ട് ചെറുകര-6.20, അങ്ങാടിപ്പുറം 6.30, പട്ടിക്കാട് 6.38, മേലാറ്റൂർ 6.46, വാണിയമ്പലം 7.00, നിലമ്പൂർ റോഡ് 7.25 എന്നിങ്ങനെയാണ് സമയം. തിരുവനന്തപുരത്തേക്ക് അമൃത എക്‌സ്​പ്രസ് ഓടുന്ന സമയത്തുതന്നെ സർവീസ് തുടരും. നിലമ്പൂർ- ഷൊറണൂർ വണ്ടി ഷൊറണൂരിലെത്തിയശേഷം ഒരു മണിക്കൂർ കഴിഞ്ഞായിരിക്കും തിരുവനന്തപുരത്തേക്ക് പുറപ്പെടുക.

## സൗകര്യങ്ങൾ
മൈസൂരിൽനിന്നുള്ളവർക്കും ഇനി നിലമ്പൂർവഴി തിരുവനന്തപുരത്തേക്ക്(കൊച്ചുവേളി വരെ )എളുപ്പത്തിൽ യാത്ര ചെയ്യാം. പുതിയവണ്ടിയിൽ നാല് എ .സി. കോച്ച്, പത്തു സ്ലീപ്പർ, രണ്ട് ജനറൽ, രണ്ട് ഗാർഡുവാൻ എന്നിങ്ങനെ ഇരുപത്തി രണ്ട്. കോച്ച്. ആയിരിക്കും ഉണ്ടാവുക.മലപ്പുറം-പാലക്കാട് അതിർത്തി ജില്ലക്കാർക്ക് ഏറെ ആശ്വാസമാവുന്ന പുതിയ സ്വതന്ത്ര ട്രെയിൻ കഴിഞ്ഞ ബജറ്റിൽ പ്രഖ്യാപിക്കപ്പെട്ടതായിരുന്നു.
വർഗ്ഗം:കേരളത്തിലെ യാത്രാതീവണ്ടികൾ

## ഇതുംകാണുക
രാജ്യറാണി എക്സ്പ്രസ്സ്

## അവലംബം
സ്നേഹിതൻ

ജോസ് തോമസ് സംവിധാനം ചെയ്ത് 2002-ൽ പുറത്തിറങ്ങിയ ഒരു മലയാളചലച്ചിത്രമാണ് ***സ്നേഹിതൻ***. കുഞ്ചാക്കോ ബോബൻ, നന്ദന , കൃഷ്ണ, പ്രീത വിജയകുമാർ എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.

## അഭിനേതാക്കൾ
* കുഞ്ചാക്കോ ബോബൻ – ജോജി
* നന്ദന – മാളവിക
* കൃഷ്ണ
* പ്രീത വിജയകുമാർ – ആൻ മേരി
* കൊച്ചിൻ ഹനീഫ – എസ്.ഐ. സുദർശനൻ
* പ്രേംകുമാർ – വിവേക്
* ജനാർദ്ദനൻ – വിവേകിന്റെ അച്ഛൻ
* ഇന്നസെന്റ് – ദേവസ്സി/ദേവാരണ്യൻ നമ്പൂതിരി
* എൻ.എഫ്. വർഗ്ഗീസ് – പത്മനാഭൻ
* ഇന്ദ്രൻസ് – സ്റ്റുഡിയോ ഉടമ
* സുകുമാരി – മാളവികയുടെ മുത്തശ്ശി
* വത്സല മേനോൻ – മാളവികയുടെ അമ്മായി

## സംഗീതം

## പുറത്തേക്കുള്ള കണ്ണികൾ
* 
* ''സ്നേഹിതൻ'' – മലയാളസംഗീതം.ഇൻഫോ

വർഗ്ഗം:2002-ൽ പുറത്തിറങ്ങിയ മലയാളചലച്ചിത്രങ്ങൾ
ഷൊറണൂർ ജങ്ക്ഷൻ

പാലക്കാട് ജില്ലയിൽ സ്ഥിതി ചെയ്യുന്ന **ഷൊർണൂർ ജങ്ക്ഷൻ** തീവണ്ടി നിലയം, കേരളത്തിലെ ഏറ്റവും വലിയ റെയിൽവേ ജങ്ക്ഷൻ എ ആണ്.
thumb|250px|left|വിവേകാനന്ദൻ ഷൊർണൂർ ജംഗ്ഷനിൽ വച്ച ആൽമരം

തിരുവനന്തപുരം, മംഗലാപുരം, കോയമ്പത്തൂർ, നിലമ്പൂർ റോഡ് ഭാഗങ്ങളിലേക്ക് പോവുന്ന തീവണ്ടിപ്പാതകളുടെ സംഗമ സ്ഥാനം കൂടിയാണ്. ഈസ്റ്റ് ഇന്ത്യാ കമ്പനിയുടെ നേതൃത്വത്തിൽ 1860-ലാണ് ഷൊർണൂരിൽ തീവണ്ടിനിലയം ആരംഭിച്ചത്. കേരളത്തിലെ ഏറ്റവും കൂടുതൽ പ്ലാറ്റ്ഫോമുകൾ ഉള്ള തീവണ്ടി നിലയം കൂടിയാണു് **ഷൊർണൂർ ജംങ്ക്ഷൻ**. ഏഴു പ്ലാറ്റ്ഫോമുകളാണു്  ഇവിടെയുള്ളത്.
## ഇവിടെ ഇറങ്ങിയാൽ
* കേരള കലാമണ്ഡലം-വള്ളത്തോൾ നഗർ
* കേരളീയ ആയുർവേദ സമാജം-അറിയപ്പെട്ട ആയുർവേദ ചികിൽസാലയം
* ഭാരതപ്പുഴയുടെ തീരം

## അവലംബം

വർഗ്ഗം:പാലക്കാട് ജില്ലയിലെ തീവണ്ടിനിലയങ്ങൾ
വർഗ്ഗം:പാലക്കാട് റെയിൽവേ ഡിവിഷൻ
വർഗ്ഗം:ഷൊറണൂർ - നിലമ്പൂർ തീവണ്ടിപ്പാത
ഒറ്റകൊമ്പൻ കുതിര

പുരാതന ഭാരതത്തിൽ ജീവിച്ചിരുന്നു എന്ന് കരുതപ്പെടുന്ന മായാശക്തികളുള്ള ഒരു സാങ്കല്പിക ജീവിവർഗ്ഗമാണ് **ഒറ്റകൊമ്പൻകുതിര**. പാശ്ചാത്യർ ഇവയെ യൂനി‌കോൺ എന്ന് വിളിക്കുന്നു, തമിഴർ ഇവയെ കൊമ്പുക് കുതിറൈ എന്നും ഹിന്ദിയിൽ ഇകസിങ്ക എന്നും വിശേഷിപ്പിക്കുന്നു. സിന്ധു നദിതട സംസ്കാരത്തിന്റ അവശേഷിപ്പുകളിൽ നിന്നും ഒറ്റ കൊമ്പ് മാത്രമുള്ള കുതിര സമാനമായ ജീവിയുടെ മുദ്രകൾ ലഭിച്ചിരുന്നു.

ഹാരപ്പൻ മോഹൻജദാരോ പ്രദേശങ്ങളിൽ നിന്നും ലഭിച്ച ഒറ്റകൊമ്പൻകുതിരയുടെ മുദ്രകൾ പുരാതന ഭാരതത്തിന് യൂനികോൺ ജീവി വർഗ്ഗവുമായുള്ള ബന്ധം എത്രമാത്രം വലുതായിരുന്നു എന്ന് എടുത്തുകാട്ടുന്നു. കണ്ടുകിട്ടിയ തെളിവുകളുടെ അടിസ്ഥാനത്തിൽ പുരാതന ഇന്ത്യയിൽനിന്നും കണ്ടെടുത്ത യൂനികോൺ മുദ്രയാണ് ഏറ്റവും പഴക്കമേറിയ തെളിവിന്റ ഉറവിട സ്രോതസ്സായി കരുതിപോരുന്നത്, കൂടാതെ ബൈബിളിലും ഗ്രീക്ക് പുസ്തകങ്ങളിലും ഇവയെക്കുറിച്ചുള്ള പരാമർശങ്ങൾ കണ്ടുവരുന്നുണ്ട്.  

മുഖ്യമായും യൂറോപ്യൻ പുരാണ കഥകളിലും, മുത്തശ്ശി കഥകളിലുമുള്ള ഒരു ജീവിയാണ് **യൂനികോൺ**. നെറ്റിയിൽ പിരിയുള്ള ഒറ്റ കൊമ്പുള്ള വെള്ള കുതിരയാണിത്. ചിലപ്പോൾ ഒരു ആടിനെ പോല്ലെ ഉള്ള ഊശാൻ താടിയും മാനിന് തുല്യമായ ശരീരവടിവും ഇവയിൽ കാണാൻ സാധിക്കുന്നതാണ്.   ഇവ കാട്ടിൽ ജീവിക്കുന്നതായും, അതിവന്യമായ സ്വഭാവം ഉള്ളതും വിശുദ്ധിയുടെ പര്യായമായും, കന്യകയാൽ മാത്രം പിടികൂടുവാൻ സാധിക്കുന്ന ജീവിയായും കരുതിപോന്നിരുന്നു. പുരാതന ഗ്രീക്കിൽ ആണ് ഇവയെ കുറിച്ചുള്ള ആദ്യ എഴുത്ത് പരാമർശം കാണുന്നത്. പത്തൊമ്പതാം നൂറ്റാണ്ട് വരെ ഇവ യഥാർത്ഥത്തിൽ ഉള്ള ജീവിയാണെന്നാണ് പരക്കെ വിശ്വസിച്ചിരുന്നത്. വളരെ വേഗത്തിൽ ഓടുവാനുള്ള കഴിവും, വളരെ ഉയരത്തിൽ കുതിച്ചുചാടുവാനുള്ള ശക്തിയും ഇവയ്ക്ക് ഉണ്ടന്നാണ് വിശ്വാസം. സങ്കല്പിക കഥകളിൽ ഇവ മായാജാലം ചെയ്യുന്നതായും പറക്കാനുള്ള കഴിവുള്ളതായും മായാനും മറയാനും സാധിക്കുന്നവരായും മേഘത്തിൽ കൂടെ സഞ്ചരിക്കുന്നവരായും മലകളുടെയും കുന്നുകളുടെയും മുകളിൽ പ്രത്യക്ഷപെടുന്നവരായും കണക്കാക്കപ്പെടുന്നു.

## അവലംബം

1^ Discussion of the Indus Valley Civilization with mention of unicorn seals

## കൂടുതൽ വായനക്ക്
* Beer, Rüdiger Robert, *Unicorn: Myth and Reality* (1977). (Editions: ISBN 0-88405-583-3; ISBN 0-904069-15-X; ISBN 0-442-80583-7.)
**Encyclopædia Britannica*, 1911: "Unicorn"
* Gotfredsen, Lise, *The Unicorn* (1999). (Editions: ISBN 0-7892-0595-5; ISBN 1-86046-267-7.)
* Shepard, Odell. *The Lore of the Unicorn*. Readtext on-line! (London, Unwin and Allen, 1930) ISBN 978-1-4375-0853-6
* Lavers, Chris *The Natural History of Unicorns* (Granta, 2009) ISBN 978-1-84708-062-2
* Gotfredsen, Lise *The Unicorn* (New York: Abbeville Press, 1999) ISBN 978-1-86046-267-2

വർഗ്ഗം:യഥാർത്ഥത്തിൽ ഉണ്ടോ എന്നുറപ്പില്ലാത്ത ജീവികൾ
കോൺഗ്രസ് പുല്ല്

ആസ്റ്ററേഷ്യ (Asteraceae) എന്ന കുടുംബത്തിൽപ്പെട്ട ഒരു ചെടിയാണു് **കോൺഗ്രസ് പുല്ല്** (Parthenium hysterophorus). ഒരു കളസസ്യമായ ഇതിന്റെ പൂമ്പൊടി അലർജിക്ക് കാരണമാകാറുണ്ട്. കളനാശിനികളെ പ്രതിരോധിച്ച് വളരാനുള്ള കഴിവുള്ളതിനാൽ ഈ സസ്യം കൃഷിയിടങ്ങളിൽ പ്രധാന ശല്യക്കാരനാണ്. വെളുത്ത ചെറിയ പുഷ്പങ്ങൾ ചേർന്നതാണ് പൂങ്കുലകൾ.  വയറിളക്കം, പനി എന്നീ രോഗങ്ങൾക്ക് ഈ സസ്യം ഔഷധമായി ഉപയോഗിക്കുന്നു.

## അവലംബം


വർഗ്ഗം:കളകൾ
വർഗ്ഗം:ആസ്റ്റ്രേസീ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അധിനിവേശസസ്യങ്ങൾ
കലാനിധി മാരൻ

സൺ നെറ്റ്‌വർക്കിന്റെ ചെയർമാനും ഡയറക്ടറുമാണ് **കലാനിധി മാരൻ** (1964). 

## ജീവിതം
മുരശൊലി മാരന്റെ മകനും കേന്ദ്ര ടെക്സ്ടൈൽ മന്ത്രി ദയാനിധി മാരന്റെ സഹോദരുനുമാണ് ഇദ്ദേഹം. കലാനിധി മാരൻ കർണ്ണാടക കൂർഗ് സ്വദേശിയായ കാവേരിയെ 1991-ൽ വിവാഹം ചെയ്തു. കാവ്യ എന്ന മകളുണ്ട്.  കലാനിധിയുടെ പിതാവായ മുരശൊലി മാരന്റെ അമ്മ തമിഴ്നാട് മുൻ മുഖ്യമന്ത്രി കരുണാനിധിയുടെ സഹോദരിയാണ്. 

## പ്രവർത്തനങ്ങൾ
*1990-ൽ പ്രതിമാസം പുറത്തിറങ്ങുന്ന *പൂമാലൈ* എന്ന പേരിൽ തമിഴിൽ (VHS) വീഡിയോ മാഗസിൻ പുറത്തിറക്കി. എന്നാൽ ഇവയുടെ പകർപ്പുകൾ വ്യാജമായി ഇറങ്ങിയതു മൂലം 1992-ൽ ഇതു നിർത്തലാക്കി. 
* 1993 ഏപ്രിൽ 14-ന് 86,000 യു.എസ്. ഡോളർ ബാങ്ക് ലോൺ എടുത്ത് സൺ ടി.വി. ആരംഭിച്ചു.

## വ്യവസായ സംരംഭങ്ങൾ
* സൺ നെറ്റ്‌വർക്ക് - സൺ ടെലിവിഷൻ ചാനലുകൾ
* സൺഡയറക്റ്റ് ഡി.ടി.എച്ച്. - ഡി.ടി.എച്ച്. സംരംഭം
* സ്പൈസ്ജെറ്റ് എയർലൈൻസ്
* സൂര്യൻ എഫ്.എം.
* റെഡ് എഫ്.എം.
* സൺ പിക്ചേഴ്സ്
* ദിനകരൻ - തമിഴ് ദിനപത്രം
* തമിഴ് മുരശ് - തമിഴ് അന്തിപ്പത്രം
* കുങ്കുമം, മുത്താരം, വാനത്തിരൈ, ചിമിഴ് - തമിഴ് മാഗസിനുകൾ
* സൺ 18 - സൺ മീഡിയ സർവ്വീസ്

## അവലംബം

വർഗ്ഗം:1964-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ഇന്ത്യൻ വ്യവസായികൾ
വർഗ്ഗം:മദ്രാസ് സർവ്വകലാശാലയിലെ പൂർവ്വ വിദ്യാർത്ഥികൾ
ലോവർപെരിയാർ അണക്കെട്ട്

കേരളത്തിലെ ഇടുക്കി ജില്ലയിലെ കഞ്ഞിക്കുഴി പഞ്ചായത്തിലാണ്  ലോവർപെരിയാർ  ജലവൈദ്യുതപദ്ധതിയുടെ ഭാഗമായി പെരിയാർ നദിയിൽ നിർമിച്ച അണക്കെട്ടാണ് **ലോവർപെരിയാർ അണക്കെട്ട്** (**പംബ്ല അണക്കെട്ട്)**. വൈദ്യുതി ഉൽപാദനത്തിനായാണ് ഈ അണക്കെട്ട് സ്ഥാപിച്ചിരിക്കുന്നത്.

## വൈദ്യുതി ഉത്പാദനം
കരിമണലിലെ ലോവർപെരിയാർ  പവർഹൗസിലാണ്  അണക്കെട്ടിലെ ജലമുപയോഗിച്ച് വൈദ്യുതി ഉൽപാദനം നടത്തുന്നത്. അണക്കെട്ടിൽ പരമാവധി 253 അടിയാണ് ജലം ശേഖരിക്കുന്നതിനായി പരിധി നിശ്ചയിച്ചിരിക്കുന്നത്. അരമണിക്കൂർ ഇടവിട്ട് ഡാമിലെ ജലനിരപ്പ് കരിമണലിലെ  പവർഹൗസിൽ അറിയിച്ചാണ് ഉൽപാദനം നടത്തുന്നത്. 60 മെഗാവാട്ട്‌ ശേഷി 3 ഉള്ള ടർബൈനുകൾ ഉപയോഗിച്ച് 180 മെഗാവാട്ട് വൈദ്യുതി ഉത്പാദിപ്പിക്കുന്ന ജലവൈദ്യുതപദ്ധതി 1997 സെപ്റ്റംബർ 27 നു നിലവിൽ വന്നു. കെ.എസ്.ഇ.ബി. യാണ് അണക്കെട്ടിന്റെ മേൽനോട്ടം നടത്തുന്നത്. 1997 ആദ്യം അണക്കെട്ടിന്റെ ആദ്യ യൂണിറ്റും വർഷാവസാനം അവസാന യൂണിറ്റിന്റെയും നിർമ്മാണം പൂർത്തിയാക്കി ഉൽപാദനം ആരംഭിച്ചു. വാർഷിക ഉൽപ്പാദനം 493 MU ആണ്.

## കൂടുതൽ കാണുക
*കേരളത്തിലെ ജലവൈദ്യുതപദ്ധതികളുടെ പട്ടിക
*കേരളത്തിലെ അണക്കെട്ടുകളുടെ പട്ടിക
## അവലംബം

വർഗ്ഗം:പെരിയാറിലെ അണക്കെട്ടുകൾ
വർഗ്ഗം:കേരളത്തിലെ അണക്കെട്ടുകൾ
വർഗ്ഗം:കേരളത്തിലെ ജലവൈദ്യുതപദ്ധതികൾ
ചിലമ്പ് (ചലച്ചിത്രം)

ഭരതന്റെ സംവിധാനത്തിൽ 1986-ൽ പുറത്തിറങ്ങിയ മലയാളചലച്ചിത്രമാണു് ***ചിലമ്പ്***. റഹ്‌മാൻ, ശോഭന, തിലകൻ, നെടുമുടി വേണു എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. എൻ.ടി. ബാലചന്ദ്രന്റെ ഒരു നോവലിനെ ആസ്പദമാക്കിയാണ് ഭരതൻ ചിത്രത്തിന്റെ തിരക്കഥയൊരുക്കിയത്.
ഈ ചിത്രത്തിലെ പ്രതിനായക വേഷത്തിലൂടെയാണ് ബാബു ആന്റണി ചലച്ചിത്രരംഗത്ത് അരങ്ങേറ്റം കുറിച്ചത്.

## ഇതിവൃത്തം
തന്റെ അമ്മയ്ക്കു് അവകാശപ്പെട്ട സ്വത്തിനു വേണ്ടി അമ്മാവനെതിരെ പൊരുതുന്ന മരുമകന്റെ കഥയാണു് *ചിലമ്പ്‌*.

## അഭിനേതാക്കൾ
* റഹ്‌മാൻ
* ശോഭന
* തിലകൻ
* നെടുമുടി വേണു
* ബാബു ആന്റണി

## പാട്ടരങ്ങ്
*വരികൾ:ഭരതൻ
*ഈണം:  ഔസേപ്പച്ചൻ

## പുറത്തേക്കുള്ള കണ്ണികൾ
* 
* 

വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഭരതൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ശോഭന അഭിനയിച്ച മലയാള ചലച്ചിത്രങ്ങൾ
വർഗ്ഗം:സരോജ് പാഡി കാമറ ചലിപ്പിച്ച ചലച്ചിത്രങ്ങൾ
ജലാലുദ്ദീൻ ഉമരി

ഇന്ത്യയിലെ പ്രമുഖ ഇസ്‌ലാമിക പണ്ഡിതനും ഗ്രന്ഥകാരനുമാണ് **ജലാലുദ്ദീൻ ഉമരി** എന്നറിയപ്പെടുന്ന **സയ്യിദ് ജലാലുദ്ദീൻ അൻസ്വർ ഉമരി**. സാമൂഹിക-രാഷ്ട്രീയ പ്രവർത്തകൻ, ആൾ ഇന്ത്യാ മുസ്‌ലിം പേഴ്സണൽ ലോ ബോർഡ് സ്ഥാപകാംഗം, ജമാഅത്തെ ഇസ്‌ലാമി ഹിന്ദ് മുൻ അഖിലേന്ത്യ അമീർ എന്നിങ്ങനെ പ്രവർത്തിച്ചു വരുന്നു.

## ജീവിതരേഖ
1935 ൽ തമിഴ്നാട്ടിലെ പുത്തഗ്രാം ഗ്രാമത്തിൽ ജനനം. പ്രദേശത്ത് നിന്ന് തന്നെ പ്രാഥമിക വിദ്യാഭ്യാസം. തമിഴ്നാട്ടിലെ പ്രസിദ്ധ ഇസ്‌ലാമിക കലാലയമായ ഉമറാബാദ് ജാമിഅ ദാറുസ്സലാമിൽ നിന്ന് ഇസ്‌ലാമിക പഠനം. തുടർന്ന് മദ്രാസ് സർവ്വകലാശാലയിൽ നിന്ന് ബിരുദവും അലിഗഢ് മുസ്ലിം സർവകലാശാലയിൽ നിന്ന് ബിരുദാനന്തര ബിരുദവും കരസ്ഥമാക്കി. 1954 മുതൽ ജമാഅത്തെ ഇസ്‌ലാമിയിൽ പ്രവർത്തിക്കുന്ന ജലാലുദ്ദീൻ ഉമരി 1956 ൽ സംഘടനാംഗത്വം നേടി. സാഹിത്യകാരനും ഗവേഷണ തല്പരനുമായിരുന്ന ഉമരി ജമാഅത്തെ ഇസ്‌ലാമി അത്തരം മേഖലകളെ പ്രത്യേകം ലക്ഷ്യം വെച്ച് പ്രവർത്തിക്കുന്ന സംഘടനയാണെന്ന ബോധ്യത്തിലായിരുന്നു ജമാഅത്തുമായി ബന്ധപ്പെട്ടത്. അലിഗഢിൽ പ്രാദേശിക അമീറായി പത്ത് വർഷവും സിന്ദഗി നൗ പത്രത്തിന്റെ എഡിറ്ററായി 5 വർഷവും സേവനമനുഷ്ടിച്ചു. അലിഗഢിലെ ഇദാറെ തഹ്ഖീഖ് ഓ തൻസീഫെ ഇസ്‌ലാമിയുടെ പ്രസിഡന്റായിരുന്നു.

## ഉത്തരവാദിത്തങ്ങൾ
ജമാഅത്തെ ഇസ്‌ലാമി അഖിലേന്ത്യാ അമീർ. അലിഗഢിലെ ഇദാറെ തഹ്ഖീഖ് ഓ തൻസീഫേ ഇസ്‌ലാമി ചെയർമാൻ.കഴിഞ്ഞ 25 വർഷമായി തഹ്ഖീഖാതെ ഇസ്‌ലാമി എന്ന ഉറുദുമാസികയുടെ പത്രാധിപരാണ്. അസംഗഢിലെ ജാമിഅത്തുൽ ഫലാഹിലെ ചാൻസലറും അലിഗഢിലെ സിറാജുൽ ഉലും നിസ്വാൻ കോളേജിന്റെ മാനേജിങ് ഡയറക്ടറുമാണ്. ജമാഅത്തെ ഇസ്‌ലാമി കേന്ദ്ര പ്രതിനിധി സഭാംഗം, അന്ധ്രാപ്രദേശിലെ വാറങ്കൽ ജാമിഅത്തു സ്സുഫ്ഫയുടെ ചാൻസലർ, കേരളത്തിലെ ഇസ്‌ലാമിക് സർ‌വീസ് ട്രസ്റ്റ്‌ ചെയർമാൻ  എന്നീ ഉത്തരവാദിത്തങ്ങൾ വഹിക്കുന്നു.

## ഗ്രന്ഥങ്ങൾ

ഉറുദു ഭാഷയിൽ ഒട്ടേറെ ഗവേഷണാധിഷ്ടിത ഗ്രന്ഥങ്ങളും ലേഖനങ്ങളും എഴുതിയിട്ടുണ്ട്. ഇംഗ്ലീഷ്, ഹിന്ദി, തുർക്കി എന്നീ ഭാഷകളിലേക്കും ഇതര ഇന്ത്യൻ ഭാഷകളിലേക്കും ഗ്രന്ഥങ്ങൾ വിവർത്തനം ചെയ്യപ്പെട്ടിട്ടുണ്ട്. ഉറുദുവിൽ 33 പുസ്തകങ്ങളും ഇതര ഭാഷകളിൽ ഇരുപതോളം പുസ്തകങ്ങളും പ്രസിദ്ധീകരിക്കപ്പെട്ടിട്ടുണ്ട്.
### ഇംഗ്ലീഷിൽ പുറത്തിറങ്ങിയ പ്രധാന കൃതികൾ
#Islamic Solution to Human Issues
#Ma'roof-o-Munkar
#Inviting to Islam
#Woman and Islam
#Muslim Woman: Role and Responsibilities
#The Rights of Muslim Woman - An Appraisal
#The Concept of Social Service in Islam
#Islam and Unity of Mankind
#Islam: The Religion of Dawah

## പുറങ്കണ്ണികൾ
*Jalaluddin Umri (Official Site) 

## അവലംബം

വർഗ്ഗം:2022-ൽ മരിച്ചവർ
അജയൻ വിൻസെന്റ്

ഒരു ചലച്ചിത്രഛായാഗ്രാഹകനാണ് **അജയൻ വിൻസന്റ്**. ഭ്രമരം എന്ന ബ്ലെസ്സിയുടെ ചിത്രത്തിലൂടെ ഇദ്ദേഹം മികച്ച ഛായാഗ്രാഹകനുള്ള കേരളാ സംസ്ഥാന ചലച്ചിത്രപുരസ്കാരം പുരസ്കാരം നേടി. പൂർണ്ണമായും ഇന്ത്യയിൽ നിർമ്മിച്ച ആദ്യ ഹോളിവുഡ് ചിത്രമായ ഡാം 999-ന്റെ ഛായാഗ്രഹണം നിർവഹിച്ചത് ഇദ്ദേഹമാണ്.  മലയാളചലച്ചിത്രസംവിധായകനും ഛായാഗ്രാഹകനുമായ എ. വിൻസെന്റിന്റെ മകനാണ് ഇദ്ദേഹം. ഛായാഗ്രാകനായ ജയാനൻ വിൻസെന്റ് സഹോദരനാണ്.

## ഛായാഗ്രഹണം നിർവഹിച്ച ചിത്രങ്ങൾ
* ഡാം 999 - 2011 - (ഇംഗ്ലീഷ്)
* അർജുനൻ സാക്ഷി - 2011 - (മലയാളം)
* ബെസ്റ്റ് ആക്ടർ - 2010 - (മലയാളം)
* അപൂർവരാഗം - 2010 -  (മലയാളം)
* ആഗതൻ - 2010 -  (മലയാളം)
* എയ്ഞ്ചൽ ജോൺ - 2009 -  (മലയാളം)
* ഭ്രമരം - 2009 -  (മലയാളം)
* താങ്ക്സ് മാ - 2009 - (ഹിന്ദി)
* വിയ്യാളവരി കയ്യാള് - 2007 - (തെലുഗു)
* സെന്റിപേഡ് - 2004 - (ഇംഗ്ലീഷ്)
* ത്രീ വാൾസ് - 2003 - (ഇംഗ്ലീഷ്)
* ബീപ്പർ - 2002 - ഇംഗ്ലീഷ് (ഛായാഗ്രഹണ സംവിധാനം)
* മുകവരി - 2000 (തമിഴ്)
* രക്ഷകൻ - 1997 - (തമിഴ്)
* സാഹസ വീരൂട് സാഗര കന്യ - 1996 - (തെലുഗു)
* അഥർവ്വം - 1989 -  (മലയാളം)
* തൂവാനത്തുമ്പികൾ - 1987 -  (മലയാളം)
* തൃഷ്ണ - 1981 - (തമിഴ്) - സഹഛായാഗ്രഹണം

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:മികച്ച ഛായാഗ്രാഹകനുള്ള കേരളസംസ്ഥാന ചലച്ചിത്ര പുരസ്കാരം ലഭിച്ചവർ
വർഗ്ഗം:മലയാളചലച്ചിത്രഛായാഗ്രാഹകർ
വർഗ്ഗം:ഹോളിവുഡ് ചലച്ചിത്രഛായാഗ്രാഹകർ
വർഗ്ഗം:ഹിന്ദി ചലച്ചിത്ര ഛായാഗ്രാഹകർ
വർഗ്ഗം:തമിഴ് ചലച്ചിത്ര ഛായാഗ്രാഹകർ
വർഗ്ഗം:തെലുഗു ചലച്ചിത്ര ഛായാഗ്രാഹകർ
തില്ലാന തില്ലാന

ടി.എസ്. സജി സംവിധാനം ചെയ്ത് 2003-ൽ പുറത്തിറങ്ങിയ ഒരു മലയാളചലച്ചിത്രമാണ് ***തില്ലാന തില്ലാന***. കൃഷ്ണ, ജോമോൾ, കാവേരി എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. സുരേഷ് ഗോപിയും കുഞ്ചാക്കോ ബോബനും ഈ ചിത്രത്തിൽ അതിഥിവേഷങ്ങളിൽ എത്തുന്നു.

## അഭിനേതാക്കൾ
* കൃഷ്ണ – ബോബി
* ജോമോൾ – മാളവിക
* കാവേരി – വന്ദന
* ജഗതി ശ്രീകുമാർ – ഉജ്ജ്വൽ
* ഹരിശ്രീ അശോകൻ – ബാലകൃഷ്ണൻ
* മുകേഷ് – എസ്. ബാലചന്ദ്രൻ
* കലാഭവൻ നവാസ് – ഗോവിന്ദൻ
* ജഗദീഷ് – കെ.പി. ഓമനക്കുട്ടൻ
* ബൈജു – പ്രകാശ് മേനോൻ
* സാജു കൊടിയൻ – അച്ചൻ
* കവിയൂർ രേണുക – സരോജ മേനോൻ
* സുരേഷ് ഗോപി – അതിഥിവേഷം
* കുഞ്ചാക്കോ ബോബൻ – അതിഥിവേഷം

## സംഗീതം

## പുറത്തേക്കുള്ള കണ്ണികൾ
* 
* ''തില്ലാന തില്ലാന''  – മലയാളസംഗീതം.ഇൻഫോ

വർഗ്ഗം:2003-ൽ പുറത്തിറങ്ങിയ മലയാളചലച്ചിത്രങ്ങൾ
സുഖമോ ദേവി

വേണു നാഗവള്ളി തിരക്കഥയെഴുതി സംവിധാനം ചെയ്ത് 1986-ൽ പുറത്തിങ്ങിയ ഒരു മലയാളചലച്ചിത്രമാണ് ***സുഖമോ ദേവി***. മോഹൻലാൽ, ഉർവ്വശി,ശങ്കർ, ഗീത എന്നിവർ പ്രധാനവേഷങ്ങളിൽ അഭിനയിച്ചിരിക്കുന്നു. വേണു നാഗവള്ളി സംവിധായകനായി അരങ്ങേറ്റം കുറിച്ച ഈ ചിത്രം അദ്ദേഹത്തിന്റെ എക്കാലത്തേയും മികച്ച സൃഷ്ടികളിലൊന്നായി കരുതപ്പെടുന്നു. ഒ.എൻ.വി. കുറുപ്പ് എഴുതി രവീന്ദ്രൻ സംഗീതം പകർന്ന ചിത്രത്തിലെ ഗാനങ്ങൾ വളരെയധികം ജനപ്രിയമായി.

## ഇതിവൃത്തം
സൗഹൃദബന്ധവും പ്രണയവും സംഗീതവും ഇടകലർന്ന വളരെ വ്യത്യസ്തമായ പ്രമേയമാണ് ചിത്രത്തിൽ.

## അഭിനേതാക്കൾ
* മോഹൻലാൽ – സണ്ണി 
* ഉർവ്വശി – ദേവി
* ശങ്കർ – നന്ദൻ 
* ഗീത – താര
* ജഗതി ശ്രീകുമാർ – വിനോദ്
* ജഗന്നാഥ വർമ്മ – ദേവിയുടെ അച്ഛൻ
* സുകുമാരി – ഭാരതി
* കെ.ബി. ഗണേഷ് കുമാർ – ചന്ദ്രൻ
* ജനാർദ്ദനൻ – ഔസേപ്പച്ചൻ
* കെ.പി.എ.സി. സണ്ണി – സണ്ണിയുടെ സഹോദരൻ
* എം.ജി. സോമൻ – ഡോ. അംബികാത്മജൻ നായർ
* ശങ്കരാടി – രാജശേഖരൻ
* തിക്കുറിശ്ശി സുകുമാരൻ നായർ – സണ്ണിയുടെ അച്ഛൻ
* കവിയൂർ പൊന്നമ്മ – നന്ദന്റെ അമ്മ
* നെടുമുടി വേണു – ഡോ. വേണുഗോപാൽ
*ശാന്തകുമാരി

## സംഗീതം

## പുറത്തേക്കുള്ള കണ്ണികൾ
* 
* 

വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വേണു നാഗവള്ളി സംവിധാനം ചെയ്ത ചലച്ചിത്രങ്ങൾ
വർഗ്ഗം:എസ്.കുമാർ കാമറ ചലിപ്പിച്ച ചലച്ചിത്രങ്ങൾ
2002

ഗ്രിഗോറിയൻ കാലഗണനാരീതി  പ്രകാരമുള്ള, ഇരുപത്തൊന്നാം നൂറ്റാണ്ടിലെ രണ്ടാം വർഷമായിരുന്നു **2002**.

## മരണങ്ങൾ
*ജൂലൈ 9 - പ്രശസ്ത നിശ്ചലച്ചിത്ര ഛായാഗ്രാഹകൻ (ഫോട്ടോഗ്രാഫർ) വിക്ടർ ജോർജ്ജ് അന്തരിച്ചു

## അവലംബം

വർഗ്ഗം:2002
വർഗ്ഗം:വർഷങ്ങൾ
ചിലമ്പ്

നൃത്തകലകളിൽ കാലിൽ അണിയുന്ന അലങ്കാര വസ്തുവാണ് **ചിലമ്പ്‌**. കണ്ണകിയുടെ കനകച്ചിലമ്പ് പ്രസിദ്ധമാണല്ലൊ ഇന്നും  പ്രമുഖമായ പല അമ്പലങ്ങളിലും വാളും ചിലമ്പൂകളും ഉപയോഗത്തിലുണ്ട്. ചുവന്ന പട്ടിനു മുകളിൽ അരമണികെട്ടി വാളും ചിലമ്പുമായി ഉറഞ്ഞു തുള്ളുന്ന കോമരങ്ങൾ സിനിമകളിലും മറ്റും കണ്ടീട്ടുണ്ടാകുമല്ലൊ.

വർഗ്ഗം:അപൂർണ്ണ ലേഖനങ്ങൾ
വർഗ്ഗം:ആഭരണങ്ങൾ
ശ്രീലങ്കൻ ജമാ‌അത്തെ ഇസ്‌ലാമി

ശ്രീലങ്കയിലെ ഒരു ഇസ്ലാമിക മതമൌലികവാദ സംഘടനയാണ് **ശ്രീലങ്കൻ ജമാ‌അത്തെ ഇസ്‌ലാമി**. 1954 ൽ ജൂലൈ 18 ന് ഐലന്റ് ജമാഅത്തെ ഇസ്ലാമി എന്ന പേരിൽ സംഘടനക്ക് ആദിരൂപം നൽകുകയും പിന്നീട് ശ്രീലങ്കൻ ജമാഅത്തെ ഇസ്ലാമി എന്ന പേരിലറിയപ്പെടുകയും ചെയ്തു.
## ചരിത്രം
1941 ആഗസ്ത് 26 ന് സയ്യിദ് അബുൽ അഅ്ലാ മൗദൂദി ജമാഅത്തെ ഇസ്ലാമിക്ക് രൂപം നൽകിയതിന് ശേഷം പഠാൻ കോട്ടിലാരംഭിച്ച് കലാലയത്തിൽ നിന്നും വിദ്യാഭ്യാസം നേടി ശ്രീലങ്കയിലെത്തിയ മുഹമ്മദ് അബ്ദുൽ ഖാദർ ജീലാനിയാണ് ശ്രീലങ്കൻ ജമാഅത്തെ ഇസ്ലാമിക്ക് രൂപം നൽകിയത്. ജനങ്ങൾ അന്ധവിശ്വാസങ്ങളിലും അനാചാരങ്ങളിലും മുഴുകിയിരുന്ന പശ്ചാത്തലത്തിൽ മുസ്ലിംകൾക്കിടയിൽ നവോത്ഥാനപരമായ പ്രവർത്തനങ്ങൾക്ക് ഊന്നൽ നൽകിയാരുന്നു പ്രവർത്തനങ്ങളുടെ തുടക്കം.മലബാറിൽ നിന്നും ഇവിടെ കച്ചവടത്തിനെത്തിയവരാണ് പ്രബോധന പ്രവർത്തനങ്ങൾ സജീവമാക്കിയത്. അരുൾ ജ്യോതി എന്ന പത്രവും ആശയപ്രചാരണത്തിനായി ആരംഭിച്ചു. ജീലാനിക്ക് ശേഷം യു.എം ഖാസിം നദവി അമീറായി തെരഞ്ഞടുക്കപ്പെട്ടു. വഴികാട്ടി എന്ന പത്രവും ആരംഭിച്ചു.1970 മുതൽ അൽ ഹസനാത്ത് എന്ന പേരിൽ തമിഴിലും പ്രബോധ്യ എന്ന പേരിൽ സിംഹളയിലും മാസികകൾ പ്രസിദ്ധീകരിച്ചു. വിദ്യാർഥികൾക്കായി ജംഇയ്യത്തു ത്വലബതിൽ ഇസ്ലാമിയ്യ എന്ന പോഷക സംഘട തുടങ്ങി. ശ്രീലങ്കയിൽ സാമൂഹിക-സാസ്കാരിക-സേവനമേഖലകളിൽ സംഘടന ഇടപ്പെട്ടു കൊണ്ടിരിക്കുന്നു.

## References

വർഗ്ഗം:മുസ്ലിം സംഘടനകൾ
സാംബ

**സാംബ** () ഒരു ബ്രസീലിയൻ ഡാൻസും സംഗീത വിഭാഗവുമാണ്, ഇവ ഉല്പത്തികൊണ്ടത് ബഹിയ എന്ന സ്ഥലത്താണെങ്കിലും ഇവയ്ക്ക് കിഴക്കൻ ആഫ്രിക്കൻ അടിമക്കച്ചവടവുമായും ആഫ്രിക്കൻ മതപരമായ നിഷ്ഠകളിലും പ്രാധാന്യമുണ്ട്. ലോകമെമ്പാടും ബ്രസീലിന്റെ, ബ്രസീൽ കാർണിവലിന്റെ പ്രതീകമായി കണക്കാക്കുന്നു.
## അവലംബം
വർഗ്ഗം:സംഗീതവിഭാഗങ്ങൾ
വർഗ്ഗം:നൃത്തങ്ങൾ
കപ്പഡോക്കിയ

തുർക്കിയിലെ ഒരു നഗരമാണ് **കപ്പഡോക്കിയ**..(/kæpəˈdoʊʃə/; also Capadocia; Greek: Καππαδοκία, Kappadokía, from Old Persian: Katpatuka, Armenian: Կապադովկիա, Kapadovkia, Turkish: Kapadokya) ഇസ്താംബുൾ നഗരത്തിൽ നിന്നും 300 കിലോമീറ്റർ അകലെയാണ് ഈ നഗരം. നൂറ്റാണ്ടുകൾക്കു മുൻപ് അഗ്നിപർവ്വതങ്ങൾ പൊട്ടിയൊഴുകിയ ലാവ ഇവിടെ മലനിരകളായി കാണുന്നു. ഈ മലകൾ തുരന്ന് റസ്റ്റോറന്റുകളും ഷോപ്പിങ്ങ് മാളുകളും പണിതിരിക്കുന്നു. 1965-ൽ ഇവിടെ നടത്തിയ പുരാവസ്തു ഖനനങ്ങളിൽ നിന്നുമാണ് വൈവിധ്യമാർന്ന പ്രാചീന സംസ്‌ക്കാരങ്ങൾ നിലനിന്നിരുന്നു എന്നതിന് തെളിവുകൾ കിട്ടിയത്. 

ഗ്രീസിലെ മുസ്ലീം സമുദായക്കാർ തുർക്കിയിലേക്കും സമീപ നഗരങ്ങളിലേക്കും കുടിയേറി. ഒപ്പം ഇവിടെയുണ്ടായിരുന്ന ക്രൈസ്തവർ ഗ്രീസിലേക്കും കുടിയേറ്റം നടത്തി. ഭൂമിക്കടിയിലായി പാറകൾ ചെത്തിമിനുക്കി അവയ്ക്കുള്ളിലായി പള്ളികൾ സ്ഥാപിച്ചിരിക്കുന്നത് ഇവിടുത്തെ പ്രത്യേകതകയാണ്.

തുർക്കിയിലെ നെവാഹിർ, കെയ്‌സേരി, കരീഹിർ, അക്സറായി, നീഡെ തുടങ്ങിയ പ്രധാന പ്രവിശ്യകളുടെ കൂട്ടത്തിൽ മധ്യ അനറ്റോലിയയിലെ ഒരു ചരിത്ര പ്രദേശമാണ് **കപ്പഡോഷ്യ**

ഹെറോഡൊട്ടസിന്റെ അഭിപ്രായത്തിൽ,  അയോണിയൻ കലാപത്തിന്റെ (ബിസി 499) കാലഘട്ടത്തിൽ, കപ്പഡോഷ്യക്കാർ ടാരസ് പർവതം മുതൽ യൂക്സിൻ (കരിങ്കടൽ) വരെ ഒരു പ്രദേശം കൈവശപ്പെടുത്തിയതായി രേഖപ്പെടുത്തിയിട്ടുണ്ട്.ഈ അർത്ഥത്തിൽ കപ്പഡോഷ്യയെ തെക്ക് ഭാഗത്ത് ടോറസ് പർവതനിരകളാൽ ബന്ധിപ്പിച്ചിരിക്കുന്നു, അത് സിലീഷ്യയിൽ നിന്നും കിഴക്ക് മുകളിലെ യൂഫ്രട്ടീസ്, വടക്ക് പോണ്ടസ്, പടിഞ്ഞാറ് ലൈക്കോണിയ, കിഴക്കൻ ഗലാതിയ എന്നിവയാൽ വേർതിരിക്കുന്നു.
## ചിത്രശാല

File:Turkey.Mount Erciyes01.jpg|Mt. Erciyes (3916 m), the highest mountain in Cappadocia
File:View of Cappadocia edit.jpg|The town Göreme with rock houses in front of the spectacularly coloured valleys nearby
File:IhlaraTal.jpg|A rock-cut temple in Cappadocia
File:Capadocia2006.jpg|Fairy chimneys in Cappadocia
File:House in Cappadocia 22.jpg|A house in Cappadocia
File:Cappadocian Greeks.JPG|Cappadocian Greeks in traditional clothing
File:Cappadocia2.jpg|Göreme
File:Göreme.jpg|Göreme in winter
File:Cappadocia camini delle fate.jpg|Ürgüp
File:Babayan panaromik kar.jpg|Panoramic view of Babayan under snow
File:Ibrahimpasa koyu bridge, El puente de Babayan.jpg|İbrahimpaşa village, the bridge
File:Kaymakli_underground_city_8887_Nevit_Compressor.jpg|Kaymakli underground city


## ഇതും കാണുക

*Ancient regions of Anatolia
*Cappadocian Greeks
*Amaseia
*Cappadocian Fathers
*Cappadocia under the Achaemenids
*List of colossal sculpture in situ
*List of traditional Greek place names
*Mokissos
*Tourism in Turkey
*Ürgüp
*Kandovan, Iran
*Khndzoresk, Armenia

## അവലംബം
*

## ഉറവിടങ്ങൾ
* 
* 
* 

വർഗ്ഗം:തുർക്കിയിലെ നഗരങ്ങൾ
വർഗ്ഗം:തുർക്കിയിലെ ലോകപൈതൃകകേന്ദ്രങ്ങൾ